Rembrantov bakropis pronadjen u kupatilu\nNa Katoličkom univerzitetu u Vašingtonu otvorena je nova izložba čiji je centralni eksponat mali bakropis iz 17. veka, koji je, na neočekivanom mestu, otkrio predsednik univerziteta. Autor bakropisa je jedan od najslavnijih umetnika svih vremena - Rembrant Van Rijn.\nDimenzije bakropisa su manje od 12 puta 13 centimetara, pa nije ni čudo što je godinama bio zaturen. Medjutim, 1998. godine otkrio ga je prečasni Dejvid O’Konel, tada novi predsednik Katoličkog univerziteta, u jednom ormariću u Nudžent Holu, krilu fakulteta gde su bile smeštene njegova prostorije za stanovanje i kancelarija.\n"Mislim da u 12 godina koliko sam predsednik ništa nije tako brzo privuklo pažnju kao ovo umetničko delo", kaže on.\nVeliko interesovanje je delimično nastalo i zbog mesta gde je Rembrant pronadjen – u jednom kupatilu.\n"Trebao mi je papirni ubrus, video sam da se prethodna rolna potrošila pa sam otvorio ormarić, izvadio ubruse i primetio ram kako viri na dnu, ispod raznih nekih papira i sitnica. Izvukao sam ram, i u njemu je bila slika… Odmah sam prepoznao stil i okrenuo poledjinu, gde se nalazio sertifikat o autentičnosti umetničkog dela. Na njemu je pisalo – Originalni Rembrantov bakropis", priseća se prečasni O'Konel.\nOn kaže da je okačio bakropis u svojoj spavaćoj sobi i da su prošle godine dok nije pozvao Lesli Noblak arhivarku univerziteta, da ga pogleda. Lesli kaže da se to dogodilo pre oko godinu dana, 11 godina posto je otac O’Konel otkrio Rembrantov rad.\n"Pozvao me je da obidjem njegove privatne prostorije i počeo da mi pokazuje predivna umetnička dela na zidovima", kaže Lesli.\n"Jednog dana sam pozvao arhivarku našeg univerziteta da pogleda neka zanimljiva dela koja sam prikupio. Rekao sam – znaš, imam i ovaj bakropis", priča O'Konel, a Lesli objašnjava - "Dodao je – Mislim da je u pitanju Rembrant. Rekla sam da i ja to mislim, i da bi trebalo da ga odnesemo na procenu".\nStručnjaci su potvrdili - bakropis je zaista izradio holandski majstor.\n"On nema veliku novčanu vrednost, mislim da je procenjen na oko 4,000 dolara jer postoje mnogi takvi bakropisi, ali je jedini ovde", zaključuje predsednik Katoličkog univerziteta.\nPortret je sada glavni deo izložbe u univerzitetskoj biblioteci koja se zatvara u maju. Šta će se zatim dogoditi sa bakropisom?\n"Ja ove godine napuštam univerzitet tako da ću u koferu napraviti mesto za njega. Šalim se… ne, biće izložen negde na fakultetu", priča O'Konel.\nJoš nije utvrdjeno kako je bakropis uopšte dospeo u ormarić u kupatilu, ali je otkriće navelo oca O’Konela i arhivarku Noblak da se zapitaju – kakva su još blaga sakrivena na kampusu univerziteta, i gde.


09/04/2012 | 15:02\nProizvođači lekova i predstavnici veledrogerija nisu prihvatili zaključak Vlade Srbije o merama za izmirenje dugova Republičkog fonda za zdravstveno osiguranje (RFZO) prema zdravstvenim ustanovama i zahtevaju da se taj dokument povuče, izjavio je danas predsednik Udruženja domaćih proizvodjača lekova Dragomir Marisavljević.\nVlada Srbije usvojila je 29. marta Program mera za izmirenje dugova RFZO u 12 kvartalnih rata, onosno, u naredne tri godine.\nMarisavljević je novinarima u Privrednoj komori Srbije (PKS) rekao, da je taj zaključak zasnovan na potpuno pogrešnoj premisi da su svi proizvođači lekova i sve veledrogerije dale saglasnost za otpis duga potraživanja za 40 odsto.\n“Smatramo da to nije u duhu razgovora iz novembra 2011. gde se država obavezala da će sve dugove za lekove koji su isporučeni u toj godini izmiriti i finansijski održati RFZO u 2012. i 2013. godini”, dodao je on.\nMarisavljević je rekao da je, prema zaključku Vlade, prva rata duga prema farmaceutskom sektoru trebalo da bude isplaćena 31. marta, što nije učinjeno.\nPrema njegovim rečima, Vlada je nametnula otpis duga od 40 odsto svim proizvođačima kojih je u Srbiji regostrovano 435 od kojih je 150 nosilaca dozvole za promet kao i oko 200 veledrogerija.\n“Očigledno je da je fond RFZO nelikvidan i njegovo finansiranje nije održivo”, istakao je Marisavljević i ukazao da je neophodno da država iz budžeta pomogne, kao što je u zemljama EU.\nFestival satirične priče u SKC-u


Demet Ozdemir o odnosu sa Can Yamanom - TV Exposed\nDemet Ozdemir, odgovarala je juče na pitanja novinara. Između ostalog novinare je najviše zanimalo njeno mišljenje u vezi celokupne situacije sa Ozan Guvenom i njenog odnosa sa kolegom Can Yamanom. Kada je reč o Ozan Guvenu, glumica je rekla da je već istakla njeno mišljenje, da je apsolutno protiv svakog nasilja i da nema više ...\nDemet Ozdemir, odgovarala je juče na pitanja novinara.\nIzmeđu ostalog novinare je najviše zanimalo njeno mišljenje u vezi celokupne situacije sa Ozan Guvenom i njenog odnosa sa kolegom Can Yamanom. Kada je reč o Ozan Guvenu, glumica je rekla da je već istakla njeno mišljenje, da je apsolutno protiv svakog nasilja i da nema više šta da doda na tu temu. Kada su je novinari upitali za vezu sa Canom i njihov sadašnji odnos, Demet je požurila da završi intervju. Rekla da je umorna od tog pitanja i da od tog odnosa više nema ništa.\nMladi par dugo je bio u centru pažnje i svaka vest o njima se pomno pratila, kako u turskim medijima, tako i šire.


Konfederacija tri republike – jedini način da BiH preživi – *** PORTAL TJEDNO ***\nBEOGRAD – Predsjednik Republike Srpske Milorad Dodik izjavio je da Srpska neće prihvatiti da članovi Predsjedništva BiH budu birani u parlamentu BiH. “Jasno je da to nećemo prihvatiti, jer bi Srbi, kao što se desilo Hrvatima, mogli da dobiju člana koga je neko drugi izabrao i koji bi sutra hipotetički mogao da kaže – `Pozivam Tursku u pomoć`. To svakako nećemo dozvoliti“, istakao je Dodik uoči sastanka u Briselu stranačkih lidera i zvaničnika iz BiH, koji je planiran za 1. oktobar.\nOn je za beogradsku “Politiku” rekao da većina u parlamentu BiH iznosi 22 poslanika, a da srpske stranke ne mogu imati više od 14 poslanika, dok ih Bošnjaci imaju 24.\nDodik je naveo da Srpska sa pritiscima odavno živi, jer svakog dana dobija novi zahtjev, dok se sasvim otvoreno, pričom o demokratskom uređenju po principu “jedan čovjek-jedan glas”, BiH gura u sve veću blokadu.\n“Srbi, a čini mi se ni Hrvati, neće dozvoliti da ih Bošnjaci majorizuju i nadglasavaju”, istakao je predsjednik Srpske.\nPredsjednik Dodik je rekao da bi on odmah proveo referendum o samostalnosti Republike Srpske, ali da ne želi da se igra sa narodom i državom, te ponovio da bi referendum trebalo da se provede u trenutku kada se steknu svi uslovi i kada međunarodne okolnosti budu povoljnije.\n“Odgovaram im da se sa referendumom ne igra, da ćemo, kada odlučimo da ga raspišemo, učiniti sve da uspije, ali i da mora da postoji minimum međunarodnih uslova za to”, dodao je predsjendik Srpske.\n“Kako može Kosovo da bude riješeno, ako srpska vlada jasno kaže da nikada neće priznati Kosovo? Kako je to riješeno pitanje Makedonije, gdje je bio popis, pa je prekinut i gdje je još veća kriza nego u BiH“, dodao je predsjednik Srpske.\n– Predsjednik Republike Srpske Milorad Dodik rekao je da je Srbija mnogo truda uložila u rješavanje kosovskog pitanja, ali da Banjaluka nikada nije osjetila da su zvaničnici Srbije Tomislav Nikolić, Ivica Dačić ili Aleksandar Vučić zbog toga zanemarili Srpsku.\n“Čak je možda urađeno više nego za vrijeme bivše vlade…Ima tu mnogo spekulacija, jer ljudi gledaju da li se neko grli ili ljubi, a ne šta je urađeno”, rekao je Dodik.\nOn je za beogradsku “Politiku” izjavio da je stav zvaničnog Beograda da Srbija poštuje teritorijalni integritet BiH, Dejtonski sporazum, kao i da se sve ključne odluke moraju donositi konsenzusom svih naroda.\nOn je podsjetio da su Srbija i Republika Srpska imale najbolje odnose u vrijeme kada je Vojislav Koštunica bio premijer Srbije, iako je Koštunica znao da u okviru Socijalističke internacionale postoji saradnja Demokratske stranke i SNSD-a, čiji je lider.\nGovoreći o odnosu sa Demokratskom strankom, Dodik je rekao da sada manje prati stanje u toj stranci i da vidi da je znatno opala njena snaga, ali da ne želi da se miješa u njene unutrašnje stvari.


Gorivo u Srbiji očajnog kvaliteta\nTema: Gorivo u Srbiji očajnog kvaliteta\n20.08.2011, 02:49 #1\nMeđunarodni centar za kvalitet goriva svrstao Srbiju na začelje liste zbog visoke koncentracije sumpora, koju dozvoljava domaća regulativa.\nOd 100 rangiranih zemalja, Srbija se po kvalitetu goriva nalazi na 93. mestu, uz Panamu, Urugvaj, Kirgistan i Tadžikistan, što je pad za dva mesta u odnosu na kraj prošle godine.\nDragoslava Stojiljković, profesor na Mašinskom fakultetu, kaže da anketa ne odražava pravo stanje jer rangiranje vrši samo na osnovu prisustva sumpora dok ostale parametre kvaliteta ne uzima u obzir.\nOna dodaje da je Srbija napravila veliki pomak u kvalitetu goriva jer je poslednjom izmenom Pravilnika o kvalitetu, u decembru prošle godine, ukinula mogućnost stavljanja u promet goriva koje sadrži olovo, u upotrebu je uveden i evro BMB 95, gorivo evropskog kvaliteta sa većim oktanskim brojem, što bitno menja sliku o stanju na našem tržištu.\n"Međutim, deo o sumporu nije razmatran, jer je u toku modernizacija rafinerije u Pančevu kojom će do kraja naredne godine tek biti moguće da se u benzinu smanji sadržaj te supstance. Ipak, trebalo bi napomenuti da sadašnja regulativa dozvoljava da u toj vrsti benzina bude prisutno 650 miligrama sumpora po kilogramu, ali ne znači i da se tolika koncentracija nalazi u gorivu", kaže Stojiljković.\nKada je o sumporu reč, Pravilnik dozvoljava dva kvaliteta. Jedan je pretežno uvozni, „evropremijum BMB 95“ koji je u potpunosti usaglašen sa evropskim standardima i koji već proizvodi NIS i drugi - „premijum BMB 95“, koji je isključivo domaće proizvodnje i on sadrži sumpor, jer naša rafinerija u ovom trenutku ne može u procesu proizvodnje da ga smanji na potreban nivo.\n"Dakle, Pravilnik sprečava da se uvezu goriva koja nisu u skladu sa usvojenim standardima, a istovremeno ograničava upotrebu te vrste domaćeg benzina do kraja 2012. godine, kada će početi proizvodnja po savremenom tehnološkom procesu", objašnjava Stojiljkovićeva.\nMi na 93. mestu, a Albanija na devetom\nNajkvalitetnije gorivo imaju Nemačka i Japan, treće mesto dele Austrija, Danska, Estonija, Finska, Mađarska i Švedska, dok su se na devetom rasporedile zemlje Evropske unije zajedno sa Albanijom. Odmah iza, nalaze se Hong Kong, Hrvatska i Makedonija, a od ostalih zemalja iz okruženja, Crna Gora se između dva merenja popela za 50 mesta, jer gorivo uvozi, pa je u prethodnom periodu promenila zakonsku regulativu zbog čega je dospela na 41. dok je Bosna i Hercegovina na 50. mestu.\nKvalitet ni blizu evropskih standarda\nNebojša Atanacković, predsednik Upravnog odbora AD Nafta, potvrđuje da kvalitet pojedinih vrsta domaćeg goriva nije ni blizu evropskih standarda, ali ukazuje i da u ovom trenutku ne postoji mogućnost da se stanje promeni.\nSrbija je jedna od poslednjih zemalja koja je izbacila olovo iz procesa proizvodnje, tek prošle godine, dok je u SAD to učinjeno pre dvadeset godina, u evropskim zemljama pre 15 a neke od istočno-evropskih država počele su proizvodnju bezolovnog benzina pre sedam-osam godina.\n"Novim tehnologijama se iz sastava goriva izbacuje i sumpor, jer je utvrđeno da je reč o opasnom zagađivaču koji šteti i životnoj sredini i motoru automobila, ali kod nas još nema uslova da se uvede moderniji sistem. Dodatni problem je što mi uvozimo uglavnom rusku i kazahstansku naftu, koja ima visok procenat sumpora, od šest do 12 odsto", kaže Atanacković i potvrđuje da se gorivo euro 4 i euro 5, bez primesa sumpora, iz domaće rafinerije može očekivati do kraja naredne godine.\nOn navodi da je jedan od uzroka što se u Srbiji prodaje gorivo lošeg kvaliteta i nedostatak adekvatne kontrole, a država još uvek nije spremna ni da izdvoji novac kako bi obezbedila nezavisnu instituciju za taj posao, niti da uvede oštrije sankcije za one koji ne poštuju standarde.\n"Jedan od poražavajućih podataka, iznet prošle godine na skupu koji je okupio predstavnike NIS-a, benzinskih pumpi i državnih inspekcija, jeste da je tokom 2010. uzeto svega oko 50 uzoraka na prodajnim mestima, a njihovom analizom utvrđeno je da u većini slučajeva sadrže primese koje ne pripadaju gorivu", kaže on.\nAtanasković dodaje da je "problem i to što se ne kontroliše ni gorivo koje izlazi iz rafinerije, niti ono koje se prodaje na pumpama, a većina ljudi iz ove branše još se seća da je do pre nekoliko godina, specifikacija sastava koja bi trebalo da prati svaku cisternu, u rafineriji samo preštampavana".\n05.01.2013, 23:47 #2\nOdgovor: Gorivo u Srbiji očajnog kvaliteta\nBogme istina je.\nIz svog višegodišnjeg iskustva,mogu reći da sam primetila da\nNIS ima najbolji benzin a Knez gas,dok je OMV znatno lošijeg kvaliteta.\ngorivo, kvaliteta, očajnog, srbiji


Turska poziva Francusku da odbaci zakon o genocidu\nTurska je zatražila od francuskih senatora da odbace zakon kojim se predviđaju kazne za one koji osporovajanju postojanje genocida nad Jermenima koji je svojevremeno izvršen na prostorima današnje Turske.\n"Mi očekujemo od (predsjednika Nikole) Sarkozija, njegove partije i francuskog senata da prije svega poštuju evropske vrijednosti", poručio je ministar vanjskih poslova Ahmet Davutoglu članovima francuskog senata koji u ponedjeljak treba da se izjasni o predlogu tog zakona, koji je već usvojio donji dom parlamenta.\nU zakonu se predviđa da se osporavanje tog genocida kažnjava sa godinu dana zatvora i 45.000 eura i on će početi da se primjenjuje tek ako ga usvoji i senat.\n"Ukoliko se taj zakon usvoji biće to crna mrlja u francuskoj intelektualnoj istoriji", poručio je Davutoglu i pozvao Pariz da ne izvrće istoriju jer će zbog toga snositi posljedice.\nTuska osporava da je nad Jermenima 1915. godine i kasnije, u vrijeme raspada otomanske imperije, izvršen genocid. Jermeni tvrde da je tada ubijeno milion i 500.000 pripadnika tog naroda i da je to bio smišljeni zločin.Francuska je jedna od petnaestak zemalja u svijetu koje su do sada priznale postojanje tog genocida, što je doveo do poremećaja odnosa između Ankare i Pariza.


Učenici ostaju u klupama do kraja polugodišta - Portal Drina Press\n27. novembra 2020. Škola\nNastava u osnovnim i srednjim školama u Republici Srpskoj do kraja prvog polugodišta odvijaće se kako je to i predvidjeno školskim kalendarom uz poštovanje propisanih epidemioloških mjera, saopštili su iz Ministarstva prosvjete i kulture.\nPrema riječima ministra prosvjete i kulture u RS Natalije Trivić, stanje u školama se svakodnevno prati i situacija je za sada pod kontrolom.\nMinistarka je takodje navela da je ukupno 224 učenika pozitivno na virus kororna, od kojih je u osnovnim školama 105 dok je 119 učenika iz srednjih škola.\nPodsjećanja radi, u proteklih mjesec dana 12 osnovnih škola u RS prekinulo je nastavu i prešlo na nastavu na daljinu. Medjutim, kako je se situacija u školama stabilizovala, redovna nastava u školama krenuće od ponedeljka.\nSva djeca koja se nalaze u izolaciji nastavu mogu da prete putem interneta ili na programu RTRS-a.\nMinistarka je naglasila da svi direktori škola i krizni štabovi lokalnih zajednica mogu da podnesu inicijativu Ministarstvu prosvjete i kulture o obustavi nastave u školama za određen period i prelazak na onlajn nastavu ukoliko smatraju da to diktira epidemiološka situacija.\nPoziv gradjanima Vlasenice da učestvuju u kreiranju opštinskog budžeta


Pakistanski sud naložio hapšenje Mušarafa\nSud je naložio hapšenje bivšeg predsednika Pakistana Perveza Mušarafa, koji je uz pomoć ličnog obezbeđenja napustio sudnicu kako bi izbegao momentalno hapšenje.\nIako su oko sudnice bile raspoređene policijske snage, Mušarafa su njegovi telohranitelji uspeli da izvedu iz sudnice i smeste ga u crni džip da bi se potom uputili na nepoznatu lokaciju. Za sada nije poznato da li će i kada biti uhapšen.\nSud je naložio njegovo hapšenje pošto mu je prethodno odbijen zahtev da se brani sa slobode u vezi sa njegovom spornom odlukom da suspenduje ustav i proglasi vanredno stanje 2007. i smeni sudije.\nOglasila se i Mušarafova portparolka Saima Ali Dada koja je poručila da njegov pravni tim pokušava da odluči šta će biti njihov sledeći korak.\nMušaraf se vratio u Pakistan 24. marta posle četiri godine koje je proveo van zemlje, a protiv njega su podignute optužnice za tri slučaja. Prva ga tereti da nije učinio dovoljno da spreči ubistvo bivše premijerke Benazir Buto 2007, druga se odnosi na ubistvo plemenskog lidera 2006, a treća ga tereti za smenu sudija 2007. godine.\nMušaraf se pojavljivao u sudnici više puta tokom proteklih nekoliko sedmica, produžavajući svaki put zahtev da se brani sa slobode.\nPo povratku u zemlju, Mušaraf, koji je došao na vlast vojnim pučem 1999, rekao je da želi da "spasi" zemlju od ekonomskih nedaća i gotovo svakodnevnih napada talibana i drugih ekstremista. Iako mu je odobreno da učestvuje na parlamentarnim izborima 11. maja, Mušarafu je pre dva dana odbijena kandidatura u sve četiri izborne jedinice.\nOdbacivanje kandidature obrazloženo je prijemom primedbi na njegovu kandidaturu na terenu, da je bivši pakistanski predsednik prekršio Ustav uvođenjem vanrednog stanja 2007. godine.


Smijenjen ministar za ljudska prava i izbjeglice BiH Miloš Lučić - BIGportal.ba\n30 Marta, 2021 30 Marta, 2021 0215\nPredstavnički dom Parlamenta Bosne i Hercegovine je sa 21 glasova “za” i 13 “suzdržanih” smijenio danas ministra za ljudska prava i izbjeglice BiH Miloša Lučića iz DNS-a. Odluku o smjeni ministra Lučića donio je predsjedavajući Vijeća ministara Zoran Tegeltija.\n“U skladu sa dogovorom političkih partija o formiranju Vijeća ministara BiH i raspodjele ministarstva, Ministarstvo za ljudska prava i izbjeglice je pripalo predstavnicima RS. Prema koalicionom sporazumu političkih partija iz RS, funkciju ministra za ljudska prava i izbjeglice pripala je Demokratskom narodnom savezu (DNS), a na istu je imenovan Miloš Lučić kao prijedlog ove partije.\nS obzirom da je DNS donio odluku o napuštanju kolaicije i daljem opozicionom djelovanju, a imajući u vidu da trenutni saziv Vijeća minsitara nema podršku predstavnika DNS-a u Predstavničkom domu PSBiH, odlučeno je kao u dispozitivu”, navodi se kao razlog za ovakvu odluku.


Vesti online / Srpski informativni portal / Stefanović: Nemamo veze sa gomilanjem migranata ka Hrvatskoj\nStefanović: Nemamo veze sa gomilanjem migranata ka Hrvatskoj\nMigranti vraćeni u centre u Srbiji\nNaveo je da su migranti, nakon višesatnih pregovara i bez primene sile, autobusima vraćeni u centre u Srbiji gde su boravili.\nHrvatska je, kaže, obavestila EU da je Srbija učestvovala u dovođenju migranata na državnu granicu sa Hrvatskom i da sprema dolazak novih 600 migranata što je, ističe, netačno.\nNaveo je da je oko 100 migranata pre nekoliko dana krenulo ka granici sa Hrvatskom jer su dobili određene informacije da će Hrvatska otvoriti granice ako ih bude više na granici, što se, kaže, nije dogodilo.\nIstakao je da su Komesarijat za izbeglice i migracije i MUP pokušali da ih odgovore od odlaska na granicu sa Hrvatskom, uveravajući ih da to neće dovesti do bilo kakvog efekta, nego samo do njihovog gomilanja na granici.\n- Nisu želeli da poslušaju i naišli su na kordon hrvatske policije - rekao je Stefanović na sednici skupštinskog Odbora za odbranu i unutrašnje poslove na kojoj je predstavio informaciju o radu MUP od jula do septembra ove godine.\nMinistar je rekao da su Komesarijat i MUP bili u stalnoj komunikaciji sa Hrvatskom i EU.\n- Ne stoji da Srbija ima bilo kakvu zlu nameru, ne zloupotrebaljvamo prisustvo migranata kod nas. Ne želimo da ih fizički sprečavamo i primenjujemo silu kao što ni do sada to nismo činili - kaže Stefanović.\nMinistar navodi da ostaje pitanje i za Hrvatsku i za EU da li primenjuju sistem azila na svojoj teritoroji i da li migrantima omogućavaju da zatraže azil ako se nađu na njihovoj teritoriji, navodeći da prilikom povratka migranata u zemlju iz koje su ušli na teritoriju duge države mora da se primenjuje sistem readmisije.\n- Nije pravni način da policija potisne migrante sa svoje teritorije - kaže Stefanović.\nNaveo je da je Srbija dve godine u pregovorima sa Hrvatskom o mešovitim partolama na granici.\n- Sada je to i uslov za Hrvatsku da bi mogla da pristupi šengenskoj zoni - rekao je Stefanović i izrazio očekivanje da će Hrvatska uskoro pristati na formiranje mešovitih patrola što će, ocenjuje, olakšati i spustiti sve tenzije na našoj državanoj granici.\nMinstar kaže da je za 70 odsto samanjen broj tražilaca azila u Srbiji, te da mali broj migranata zaista zatraži azil u Srbiji.


Izvor: OkRadio.rs, 22.Jan.2021, 11:08\nSvetska fudbalska federacija (FIFA) stavila je veto na registraciju novajlija u zimskom prelaznom roku za četiri kluba u Srbiji. Na osnovu odluka i dopisa FIFA, suspendovani su prvoligaši Dinamo iz Vranja, Kolubara i Zemun i klub malog fudbala Ekonomac, piše Sport klub. Za sprovođenje postupka zadužena je Disciplinska komisija Fudbalskog saveza Srbije, na čelu sa predsednikom Ivanom Nikolićem. Organi domaćeg saveza, po istom osnovu, suspendovali su Mačvu, koja takođe, duguje novac prema pravosnažnim odlukama Arbitražnog suda FSS i ukoliko ne izmiri zaostale obaveze, ili ne napravi reprogram sa zainteresovanim stranama, neće moći da registruje novajlije u zimskom prelaznom roku. Podsetimo, prelazni rok u...\nSvetska fudbalska federacija zabranila je registraciju novajlija u zimskom prelaznom roku za četiri kluba u Srbiji, a među njima se nalazi i vranjski Dinamo zbog neisplaćenih dugovanja. Trener Vranjanaca Dragan Antić kaže da su, nakon saznanja o zabrani, izmirili svoje obaveze, i očekuju da se...


Potencijalna lista objavljena je u skladu sa Uredbom o mjerama finansijske pomoći obrtima i ostalim samostalnim djelatnostima u Federaciji BiH s ciljem ublažavanja negativnih posljedica pandemije COVID-19, a nakon 15 dana od dana objave Preliminarne liste korisnika finansijske pomoći (10.11.2021.godine).\nKonačna lista korisnika finansijske pomoći biti će reducirana za sve obrte i ostale samostalne djelatnosti, koji u skladu s članom 7. stav 1. tačkom e) ne ispunjavaju uslove iz ove uredbe.\nU roku od 8 dana od dana objave Potencijalne liste korisnika finansijske pomoći, vlasnici obrta i ostalih samostalnih djelatnosti mogu podnijeti pismeni prigovor Federalnom ministarstvu razvoja, poduzetništva i obrta na adresu dr. Ante Starčevića bb (Hotel Ero) Mostar, uz relevantnu dokumentaciju (potvrda o izmirenim obavezama od Porezne uprave FBiH i to u originalnom primjerku ili ovjerenoj kopiji i sl.). Osnovani prigovori uz priložene dokaze bit će uvaženi, saopćeno je iz Federalnog ministarstva razvoja, poduzetništva i obrta.


Peking oštro osudio predlog zakona Predstavničkog doma SAD o Ujgurima\nIzvor: NoviMagazin.rs, 04.Dec.2019, 09:28\nPeking je danas oštro osudio predlog zakona usvojen u Predstavničkom domu Kongresa SAD, a kojim se poziva na uvođenje sankcija protiv kineskih zvaničnika zbog politike interniranja ujgurskih muslimana.\nPredlog zakona "proizvoljno kleveti napore Kine u suzbijanju terorizma" u severozapadnoj oblasti Sinđijang, koja je dugo na meti napada, navodi se u saopštenju portparolke kineskog ministarstva spoljnih poslova, Hue Čunjing.\nAmerički Predstavnički dom usvojio je >> Pročitaj celu vest na sajtu NoviMagazin.rs << zakon u kojem se osuđuje "proizvoljni pritvor, mučenje i maltretiranje" ujgurskih muslimana u Kini.\nPredlog zakona treba da bude usvojen u Senatu i da ga odobri predsednik SAD.\nKineske vlasti tvrde da u kampovima, koje oni nazivaju centrima za obuku, Ujguri i drugi pripadnici uglavnom muslimanskih manjinskih zajednica dobijaju obuku se iskoreni siromaštvo u Sinđijangu. Ujguri su zatvoreni i u cilju borbe protiv, kako navode kineske vlasti, verskog ekstremizma.\nUjguri su turkijski narod koji većinski živi u Kini. Ova zajednica muslimanske veroispovesti tvrdi da je u Kini izložena represiji. U više navrata optuživani su za terorističke napade.\nVostok.rs: Predstavnički dom Kongresa SAD usvojio dokument o Trampovom opozivu\nBlic: Usvojen predlog zakona Predstavničkog doma SAD o muslimanskoj manjini u Kini, odmah usledila OSUDA PEKINGA\nKurir: OVAJ AKT DONOSI SUKOB SA KINOM: Predstavnički dom SAD usvojio novi zakon, udarili Peking u najosetljivije mesto! (VIDEO)\nDanas: Kina najavila kontrasankcije


Novogodišnja rasveta - Pištaljka - Peščanik - Dev\nTender za novogodišnje osvetljenje u Beogradu bio je takav da je na njemu mogla da pobedi samo jedna firma. Naime, u konkursnoj dokumentaciji beogradskog javnog preduzeća „Javno osvetljenje“ traženi su svetleći ukrasi identični onima sa fotografija iz kataloga grčke firme „Fotodiastasi”, čiji je jedini distributer u Srbiji firma „Kip lajt” (Keep Light), koja je i dobila ovaj veliki posao, otkriva Pištaljka.\nIako su konkursna dokumentacija sa fotografijama ukrasa i ugovor potpisan sa ovom firmom bili dostupni javnosti na sajtu „Javnog osvetljenja“ i iz njih se moglo videti da su to fotografije sa sajta grčke firme, direktor JP „Javno osvetljenje” Aleksandar Cincar-Poposki (SNS) tvrdio je u razgovoru sa novinarkom Pištaljke da tender nije namešten, pa čak i to da u konkursnoj dokumentaciji nema nikakvih fotografija!\n„Apsolutno je netačno da je nabavka nacrtana i da smo u konkursnoj dokumentaciji koristili fotografije. Nigde u javnoj nabavci ne piše da ukras mora biti iz kataloga neke firme. Gde ste vi videli u konkursnoj dokumentaciji fotografije?“, bio je odlučan Cincar-Poposki (na slici krajnje desno sa gradonačelnikom Sinišom Malim).\nPošto mu je novinarka Pištaljke rekla da se fotografije nalaze na stranama 11-18 konkursne dokumentacije, konkursna dokumentacija kao i ugovor sa firmom „Kip lajt” skinuti su sa sajta „Javnog osvetljenja”.\nPištaljka je, očekujući ovakvu reakciju, sa sajta „Javnog osvetljenja“ skinula kompletnu dokumentaciju pre razgovora sa direktorom tako da čitaoci imaju uvid u tendersku dokumentaciju i ugovor sklopljen sa pobednikom na konkursu.\nCincar-Poposki je za Pištaljku rekao da je o izgledu ukrasa odlučivala komisija koju je sastavila gradska uprava, a u kojoj je i on bio član. On je objasnio da je ta komisija izvršila „temeljnu analizu tržišta“, da su njeni članovi „pregledali kataloge raznih firmi i tako odlučili gde bi koji ukras dobro pristajao“. Cincar-Poposki nije želeo da kaže ko je još osim njega bio u komisiji koja je odlučivala kako će izgledati novogodišnje osvetljenje, rekavši da nije nadležan da odgovori na to pitanje.\n„Takve javne nabavke se sprovode na način da se prvo istraži tržište, a to se u toj konkretnoj javnoj nabavci radilo razgledanjem kataloga. Komisija je onda odredila da bi ovaj ukras dobro pristajao ovde, drugi onde“, objašnjavao je Cincar-Poposki.\n„Javno osvetljenje” ne samo što je u konkursnoj dokumentaciji zahtevalo da ukrasi budu identični onima koje proizvodi grčka firma, a uvozi „Kip lajt”, vlasnika Radovana Đumića, nego i to da prilikom ponude obavezno dostave i uzorke, čime je isključena mogućnost da na tenderu pobedi neko ko bi ponudio da te ukrase napravi prema priloženim fotografijama, što je rađeno u nekim gradovima Srbije gde su domaći proizvođači pravili ukrase prema nacrtima.\nTenderski zahtev da se dostavi uzorak ukrasa sa grčkih fotografija isključio je praktično iz trke sve one koji bi se neplanirano javili na ovakav tender i možda ponudili da ukrase naprave po manjoj ceni. Jer uzorak je mogla da pošalje samo firma po kojoj je tender i „krojen“ i koja taj određeni ukras već ima na „na lageru“ spreman za ovakav tender. Naime, jedan broj ukrasa, uglavnom onih koje sada vidimo na najvećim beogradskim trgovima, naručivani su samo u jednom primerku. Onda je potpuno jasno da nijedna firma koja nema već gotov proizvod neće praviti uzorke ukrasa koje može da proda u jednom primerku samo da bi učestvovala na tenderu za koji je od starta jasno za koga je raspisan.\nUpravo taj scenario se i dogodio sa jedinom firmom koja se pored „Kip lajta“ javila na tender. Naime, ponuda firme „Mak trejd grup” iz Beograda (Mac trade group d.o.o.) nije prihvaćena jer nisu imali uzorke.\nČak i da su imali uzorak, ne bi prošli na tenderu jer nisu imali određeni tip vozila vrlo precizno opisan u dokumentaciji ali ni skladišni prostor u vlasništvu firme. Naime, ovoj firmi je odgovoreno da nemaju adekvatan skladišni prostor jer su vlasnici skladišta koje su oni imali fizička lica.\nNa pitanje zašto je uopšte bitno da ponuđač ima u vlasništvu skladišni prostor od 1000 kvadratnih metara na teritoriji Beograda, a što je traženo u konkursnoj dokumentaciji, Cincar-Poposki je rekao: „Radi se o 18 šlepera robe, pa nam je zato bilo potrebno da to bude negde skladišteno. Prosto je potrebno vreme da se montira rasveta, pa ona negde mora da stoji dok se doradi, preradi i poveže na javno osvetljenje, ali dobićete i zvanični odgovor pismeno”.\nFirma „Kip lajt“ osvetljava Beograd već drugu godinu za redom, objavili su pojedini mediji, kao i da je prošle godine za nabavku osvetljenja plaćeno 57,03 miliona dinara, a da je ove godine toj firmi za osvetljenje kroz dve nabavke plaćeno ukupno 190,6 miliona dinara. Prva nabavka je bila u martu, kada je „Kip lajt“ kao jedini ponuđač dobio posao od 46,7 miliona dinara, a druga, ova u čijoj se konkursnoj dokumentaciji nalaze fotografije iz kataloga grčke firme iz jula meseca, koštala je još 143,9 miliona dinara. Pored Beograda, „Kip lajt” je novogodišnje osvetljenje prodao i Smederevu i Brusu.\nOsim što je direktor Cincar-Poposki pokušao da ubedi novinarku Pištaljke da nema fotografija ukrasa u konkursnoj dokumentaciji, uprkos dokazima, on je probao da je ubedi da je Beograd jedini grad u svetu sa ovakvim ukrasima. Poposki je prevideo da dokumente sa globalne mreže nije tako lako ukloniti kao sa sajta „Javnog osvetljenja“, pa je pitao novinarku: „Pa gde još u Evropi imate ovakvog Deda Mraza“, misleći na figuru Deda Mraza sa kružnog toka kod opštine Novi Beograd.\nNa internetu se lako mogu naći fotografije istih tih figura na ulicama Berlina iz 2012. godine ili Melburna u Australiji. To naravno ne bi bio argument protiv kupovine svetlećih ukrasa, ali jeste argument kojim se dovodi u sumnju upućenost direktora „Javnog osvetljenja“ koji tvrdi da je zajedno sa komisijom ozbiljno ispitivao tržište.\nNa pitanje novinarke da li je bilo moguće da se takvi ukrasi naprave u nekoj od ovdašnjih firmi, jer se radi o metalnoj konstrukciji sa lampicama a ne o nekoj komplikovanoj tehnološkoj inovaciji, direktor Cincar-Poposki je odgovorio: „Znam koliko i Vi. To je kao da pitate vozača o nečemu što on ne zna”.\n„Da, ali Vi ste direktor Javnog osvetljenja, niste vozač?“\n„Jesam, ali nisam stručan dovoljno da Vam odgovorim na to pitanje. To možete pismeno da postavite, pa će vam naši inženjeri odgovoriti. Po Zakonu o javnim nabavkama svaki ponuđač koji je smatrao da je bio diskriminisan tehničkim specifikacijama koje smo zahtevali mogao je da uloži žalbu. Onda, ako bismo mi bili maliciozni, mogli bismo na te žalbe i da ne odgovorimo i da ne promenimo tehničke specifikacije. Tada ponuđač ima pravo da se žali Upravi za javne nabavke. U ovom slučaju se to nije dogodilo, tako da nije bilo zloupotreba”.\n„Da li to znači da primenjujete princip ako prođe, prođe”?\n„Vi mene vređate, da li znate šta ste sada rekli, da mi kršimo zakon.”\n„Da li ste ukrase mogli da kupite i direktno, s obzirom na to da je jasno da ste znali od koga ćete kupiti ukrase?“\n„Mi nismo ovlašćeni uvoznik i zbog toga, ali i zbog Zakona o javnim nabavkama mi to nismo mogli”, rekao je Cincar-Poposki.\nOn je u razgovoru sa Pištaljkom tvrdio i da u Srbiji ne postoji firma koja proizvodi novogodišnje osvetljenje. Međutim, upravo je jedna firma iz Užica, „Fleš elektronik”, vlasnika Saše Tošića, po crtežima i dizajnu savetnice gradonačelnika Požarevca napravila ukrase za grad Požarevac. Međutim, ni ova firma posao nije dobila na tenderu već ga je radila kao podizvođač firme „Fluoelektro” iz Niša, vlasnice Nataše Radonjić.\nVlasnik užičke firme objašnjava za Pištaljku da bi on mogao da napravi i neke od ukrasa iz Beograda, ali da bi se u tom slučaju, da se prave ukrasi prema fotografijama sa tuđeg kataloga, moglo postaviti i pitanje autorskih prava. „Bio sam pre nekoliko dana u Beogradu i video sam ukrase. Moja radionica ne bi mogla da napravi one ukrase iz Ulice kneza Miloša, ali bi mogla one iz Kralja Milana, samo što bismo imali problem sa autorskim pravima, jer je to već nečiji dizajn”, rekao je Tošić.\nOvaj užički preduzetnik još kaže da on ne učestvuje u javnim nabavkama, „jer je za to potrebno previše papira“, ali i zato jer je ogorčen kako se te nabavke sprovode.\n„Iz konkursne dokumentacije najčešće možete odmah da uvidite ko će dobiti posao“, zaključuje Tošić.\nI ovde se priča vraća na početak.\nOvaj članak deo je projekta „Uzbunjivači protiv korupcije“ koji je sufinansiran iz budžeta Republike Srbije – Ministarstva kulture i informisanja. Stavovi izneti u podržanom medijskom projektu nužno ne izražavaju stavove organa koji je dodelio sredstva.\nSnežana Đurić, Pištaljka, 17.12.2016.


Bundesbanka predlaže odlazak u penziju sa 69 godina › Made-in-Germany.rs\nNemačka Centralna banka (Bundesbank) predlaže da se radni vek u ovoj zemlji opet produži na 69 godina života, jer se, kako obrazlaže, rupe u penzionom fondu drugačije ne mogu popuniti. Predlog je naišao na oštre kritike, a slični potezi su u nekim zemljama već rušili vlade, piše Dojče vele.\nU poslednjem mesečnom izveštaju Bundesbanke objavljena je računica po kojoj ni reforme penzionog sistema neće biti dovoljne da prosečne penzije ostanu na nivou od 48 procenata iznosa plata, što se u Nemačkoj smatra minimumom da bi se u starosti živelo dostojanstveno.\nU Nemačkoj se od 2012. podiže starosna granica za odlazak u penziju, a 2031. godine ona bi trebalo da iznosi 67 godina, što je, izgleda, premalo za državnu kasu. Naime, sredinom sledeće decenije radni vek završavaju milioni pripadnika “bejbi bum generacije” ljudi rođenih pedesetih i šezdesetih godina prošlog veka. Kada oni krenu u penziju prestaće da uplaćuju u penzioni fond i počeće da troše novac iz njega, a to će, po predviđanjima Bundesbanke, biti ozbiljan problem.\nNemačka centralna banka vidi jedino rešenje u podizanju starosne granice, što znači da bi mladi rođeni 2001. godine, koji sada postaju punoletni, trebalo da rade sve do 2070, odnosno dok ne napune 69 godina i četiri meseca života. Naime, u septembarskom izveštaju centralne banke se navodi da će jedino tako biti “više zaposlenih koji će jačati ukupnu ekonomsku moć i biti merna osnova za poreze i socijalna davanja”.\nDuži radni vek ima smisla posmatrano ekonomski, ali je upitno da li ima smisla glavni argument Bundesbanke za takvu odluku, koji kaže da ljudi sve duže žive. Naime, dojče vele priznaje da medicina napreduje, ali podseća da postaje i sve skuplja, pa nije baš sigurno da će svi imati vrhunski medicinski tretman. Sem toga, posao sa sobom nosi sve veći stres i neizvesnost, tako da je, na primer, u SAD prosečni životni vek već počeo da opada.\nTrenutne reforme penzionih fondova već su dovele do protesta širom Evropske unije, u Italiji, Španiji i Francuskoj. Nemački Zeleni poručuju da je “potrebna strategija za zdraviji i duži radni vek, a ne penzija sa 69 godina za sve”, Levica smatra da treba podići penzione doprinose, ali ne kao dodatni teret za radnike, već za poslodavce, dok centralna organizacija nemačkih sindikata DGB upozorava da je cela stvar oko pomeranja starosne granice već na rubu prevare.\nU komentaru Dojče velea se navodi da je, zbog stresa i nesigurnosti na radnom mestu, sve više radno nesposobnih ljudi kojima predstoji žalosna budućnost, kratak period bolovanja, a zatim spadanje na socijalnu pomoć, dok penzija postaje sve nedostižnija.


Grupa 484 na Evropskom sajmu socijalnog preduzetništva u Plovdivu | Grupa 484\nBojan Velev, Project Assistant, predstavljao je Grupu 484 i Mrežu Socijalne Ekonomije u Srbiji -SENS na prvom Evropskom sajmu socijalnih preduzeća i zadruga za osobe sa invaliditetom koji je od 29. marta do 1. aprila održan u Plovdivu. Na štandu Grupe 484 i SENS-a, bili su izloženi predmeti šest članica SENS-a – Eko Bag, Bio Idea sapuni, Lice Ulice, Društvo za celebralnu i dečiju paralizu Bajina Bašta, HOD Divac, Daj Daj Pelene i udruženje Živimo Zajedno. Pored njihovih proizvoda i rukotvorina, posetiocima je predstavljena i publikacija Grupe 484 o socijalnom preduzetništvu u Srbiji, kao i aktuelni projekti organizacije u ovoj oblasti. Ovo je bila dobra prilika da se srodne organizacije, zadruge i preduzeća iz Bugarske, Rumunije, Italije, kao i mreža kooperativa na nivou EU, upoznaju sa radom Grupe 484 i članica SENS-a.\nSajam, koji su zajednički organizovali CECOP – CICOPA Europe i Nacionalna unija radnika i proizvođačkih zadruga Bugarske, svečano je otvorio Laszlo Andor, Evropski komesar za zapošljavanje, socijalna pitanja i inkluziju. On je istakao da je neophodna bolja socijalna zaštita i borba protiv diskriminacije najranjivijih socijalnih grupa. “Tokom proteklih pet godina, Evropa se nalazi u krizi koja je rezultirala porastom nezaposlenosti, što je uslovilo finansijske poteškoće i dodatno otežalo položaj ovih ljudi. Moramo dodatno podržati one koji su napušteni od strane društva”, rekao je Andor i naglasio značaj socijalne ekonomije i socijalnog preduzetništva za Evropsku komisiju.\nU okviru sajma je organizovana i konferencija “Socijalno preduzetništvo i Evropa 2020” kojoj je prisustovao predstavnik Grupe 484.


Skandal koji ne drma EU, niti će! - Princip | Princip\nSkandal koji ne drma EU, niti će!\nAdded by Ivo Kovačević on 21/05/2016.\nTags: Afrika, Diktatori, EU, Izbeglice, represija, Skandal\nKopije detaljnih planova o saradnji EU i afričkih režima koje Zapad smatra “diktatorskim” i koje javno kritikuje zbog nedostatka demokratije, dospele su u ruke renomiranog političkog magazina New Statesman.1\nCilj saradnje je da se spreči dolazak afričkih izbeglica u Evropu.\nNagoveštaj ove politike EU otkriven je od strane New Statesman-a još prošlog novembra,2 a sada su i nemački časopis Der Spiegel i televizijski program Report Mainz saopštili detalje o sprovođenju tog plana.3,4\nDer Spiegel otkriva da Nemačka predvodi ovaj “posao”, i da je Evropska komisija upozorila da “ni pod kojim okolnostima” javnost ne sme da sazna šta je rečeno tokom razgovora koji su održani 23. marta. Član osoblja Federike Mogerini, visokog predstavnika EU za spoljnu politiku, upozorio je da je reputacija Evrope u pitanju.\nA o čemu je diskutovano na sastanku? Vodeće diplomate svih zemalja članica EU se se složile da će, pod vođstvom Nemačke, sarađivati sa onim državama koje nazivaju “diktaturama” širom Roga Afrike kako bi sprečile dotok izbeglica u Evropu.\nU izveštaju se kaže da je EU u potpunosti svesna koliko je ova saradnja opasna, a odsečak pod nazivom “Rizici i pretpostavke” kaže: “Obezbeđivanje opreme i obuke ovim državnim organima (kao što su bezbednosne usluge ili granični menadžment) može biti preusmeren u represivne svrhe; moguće kritike od strane NVO i civilnog društva zbog saradnje sa represivnim vladama (naročito u Eritreji i Sudanu).”\nPlan EU obuhvata finansijsku pomoć režimima 8 afričkih država od 45 miliona dolara godišnje, koja će biti isplaćena iz fonda za hitne slučajeve.\nNaravno, ne radi se o privrednim injekcijama niti je Evropa zainteresovana da ojača ekonomije tih zemalja, poveća zaposlenost i standard života, već isključivo o pomoći koja je usmerena ka graničnom menadžmentu, i fizičkom sprečavanju masa da napuste matične zemlje.\nZanimljivo je da je Evropa, zajedno sa SAD, godinama marljivo radila na satanizaciji dotičnih režima, a za sudanskim predsednikom Omarom al-Baširom je raspisana poternica od strane Međunarodnog krivičnog suda zbog navodnih ratnih zločina.5\nIstovremeno je i vlada Eritreje pod istragom UN-a za zločine protiv čovečnosti,6 Etiopija zbog navodnih zločina nad najvećom etničkom grupom Oromo,7, dok je egipatski predsednik Abdel Fatah al-Sisi došao na vlast vojnim pučem, i odgovoran je za masovna ubistva demonstranata u Kairu i Aleksandriji.8\nUprkos ovim teškim kršenjima ljudskih prava plan EU predviđa slanje novca, računara, skenera, kamera i automobila ovim državama, kao i obezbeđivanje obuke na 17 graničnih prelaza.\nEritrejske granične patrole imaju naređenje da “pucaju da ubiju” bilo koju osobu koja pokušava da pobegne preko granice, ali se EU sada ne poziva na ljudska prava, i uprkos ovom zakonu obećava finansijsku pomoć vladi Eritreje.\nSada imamo apsurdnu situaciju, gde Evropa direktno radi na sprečavanju ljudi da napuste zemlje koje smatra nebezbednim, i čije režime smatra represivnim, dok istovremeno finansira njihovu represiju.\nEU je već preduzela slične mere u Tunisu,9 i Turskoj,10 pa kada saberete sve cifre koje Evropa troši na sprečavanje izbeglica da kroče u Evropu, postaće vam jasno koliko je EU zapravo ozbiljna u svojim namerama da zaštiti svoje carstvo akumulacije kapitala od bilo kakve “opasnosti”.\nKopije dokumenata do kojih je New Statesman došao, iako označene sa “Strogo poverljivo” i uprkos insistiranju na tajnosti zarad “reputacije Evrope”, neće se odraziti na promenu politike EU prema izbeglicama, niti na reputaciju Evrope – koja je samo mit, jer ostatak čovečanstva jasno vidi pet vekova evropske hegomonije kao kontinuirani pakao.\nMigracije stanovništva Trećeg sveta su prirodna posledica globalne polarizacija na šačicu razvijenih, bogatih, zapadnih zemalja i ostatak eksploatisanog i ugnjetenog čovečanstva, a rad na njihovom nasilnom sprečavanju ne može biti dugoročno plodonosan.\nOno što je sigurno je da interne evropske kritike ovog plana i programa EU neće biti, iz prostog razloga što su liberalna rasistička ideologija i pogled na svet normalizovani, i na taj način neprepoznatljivi od strane većine.\nTa ideološka sila, ugrađena u kulturi i kolektivnoj svesti zapadnog projekta, koja podrazumeva devaluaciju neevropskog života i kulture, postala je oblik psihopatologije, i odražava se na sposobnost većine da shvate realnost neodrživosti i početka kraja načina funkcionisanja globalne ekonomije i privilegija zapadnog čoveka.


Počele prijave za najveći i najbrži tim bilding događaj u Srbiji\nIzvor: Belgrade Business Run PR\nU Beogradu, u četvrtak posle posla, 14. juna 2018. godine biće održana treća po redu Beogradska biznis trka (Belgrade Business Run) za zaposlene iz više od 200 srpskih kompanija. Na ovoj trci učestvuju tročlane ekipe iz jedne kompanije. Svi učesnici trče 5km, a pobeđuje tim koji ima najmanje zbirno vreme u konkurenciji muških, ženskih i mešovitih timova. Naglasak je na takmičenju, ali pre svega na zdravlju zaposlenih, poslovnom umrežavanju i druženju uz večeru i koncert posle trke.\n“Ove godine očekujemo da na trci učestvuje više od 1500 zaposlenih iz najmanje 200 kompanija koje posluju u Srbiji”, rekao nam je Veroljub Zmijanac, direktor trke i dodao: „Biznis trka je prava prilika da jedan poslovni dan u godini odvojimo svi zajedno za sport i uradimo nešto jako korisno za sebe i svoju kompaniju. Ovakve trke su hit u svetu. Neke od njih, kao što je ona u Frankfurtu broje i preko 50.000 učesnika. Nadamo se da ćemo ovaj trend uspeti da približimo i našim kompanijama.“\nOsim trke učesnike očekuju i specijaliteti intrenacionalne kuhinje, tombola ali i koncert na otvorenom.\n“Verujemo da je trčanje način da se osetimo bezbrižno u vremenu koje nas pritiska sa svih strana. Biznis trka je lepa uspomena i pozitivan događaj o kojem ćete pričati nedeljama nakon trke. ”, dodao je za kraj Veroljub Zmijanac.\nPrijavljivanje je putem Fejsbuka i na sajtu trke www.belgradebusinessrun.com


CeS zatražio smenu odgovornih za pogibiju devojčice Medine – Krstarica\nCeS zatražio smenu odgovornih za pogibiju devojčice Medine\nTanjug 19. novembra 2021. 12:43\nZAGREB – Hrvatski Centar za evropske studije zatražio je danas od premijera Andreja Plenkovića smenu odgovornih za smrt avganistanske devojčice Medine Husini, nakon što je Evropski sud za ljudska prava obavezao Hrvatsku da njenoj porodici isplati odštetu u iznosu od 40.000 evra i 16.700 evra za sudske troškove .\nNa konferenciji za novinare Centra zatražena je ostavka direktora policije Zorana Ničena, potpredsednika vlade i ministra unutrašnjih poslova Davora Božinovića, kao i državne sekretarke u tom ministarstvu Terezije Gras.\nOstavke su, kako je rečeno na konferenciji za novinare, zatražene zbog „zataškavanja okolnosti pogibije male Medine i zastrašivanja advokata i njene porodice, kao i aktivista koji su pokušavali da rade u skladu sa zakonom“.\nSara Kekuš iz Centra za mirovne studije na konferenciji za medije danas je rekla da je Evropski sud za ljudska prava (EĆR) objavio da je istraga o smrti devojčice iz Avganistana, koja je poginula u naletu voza na hrvatsko-srpskoj granici bila neefikasna.\nPodsetili su da je EĆR objavio presudu kojom je potvrdio da je Hrvatska odgovorna za povredu prava na život, povredu zabrane mučenja i nečovečnog postupanja, zabranu kolektivnog proterivanja i pravo na pojedinačni zahtev.\nDevojčica i njena porodica odlukom Evropskog suda su, rečeno je novinarima, prepoznate kao žrtve nezakonitog proterivanja, koje je za posledicu imalo gubitak života šestogodišnje Medine pre gotovo tačno četiri godine.\nMedina je poginula 21. novembra 2017. na koloseku železničke pruge Šid – Tovarnik, nakon što je tokom noći na nju naleteo voz, neposredno pošto su njenu majku sa još šestero dece hrvatski policajci naterali da se putem uz prugu vrate u Srbiju, odakle su i došli.\nU Austriji šest novih kancelara u 10 godina, više nego u…


U Beogradu završen protest protiv kriminala vlasti, građani poručili da žele pravdu (VIDEO) - Naslovi.net\n"Tražimo da policija radi svoj posao, onako kako to radi policija u uređenom svetu, da hapsi kriminalce a ne da čuvaju plantaže marihuane", naveo je Zelenović na protestu, ispred Republičkog javnog tužilaštva u Beogradu.\nPredstavnik pokreta Ne davimo Beograd Radomir Lazović, rekao je da neće biti protestne šetnje, već da pozivaju građane širom Srbije da se u mestima u kojima žive okupe kod tužilaštva, sudova, opština "šta god da je njihov trenutak nepravde".\n"Siniša Mali je dokumentovana lopovčina, Ana Brnabić se baškari u Jovankinoj vili o trošku građana, dok joj narod lemi kablove po fabrikama. To je Vučićeva Srbija", rekao je Jovanović.\nPrema njegovim rečima, građanima ništa ne preostaje nego da "uzmu zakon u svoje ruke".\nOn je rekao da će "istorija da nas pamti" po tome što nismo znali da se izborimo za pravdu, pozivajući građane da dignu svoj glas.\n"Za to vreme nam predsednik govori da rađamo decu. Pitamo šta posle kad se ta deca rode. Hoće i ona da motaju kablove za 300 evra", upitao je on.\nNekoliko stotina okupljenih građana nosilo je transparente "Za pravo na pravdu", "Roditelji, gde ste? Ovo vam je oteralo decu iz zemlje", "Vršac protiv kompletnog idiota".\nProtest je održan u organizaciji pokreta Ne davimo Beograd i stranke Zajedno za Srbiju. //\nDragoljub Bakić i sestra Stanike Gligorijević pozivaju na protest\nSlobodna Evropa 16.10.2021\n„Tužilaštvo simbol nepravde“ – poziv poštenima u pravosuđu da rade bez straha\nU Varaždinu četvorižo optuženih za ubistvo profesora koji je prijavio kršenje kovid-mera


Zelenski: Ukrajina bi mogla da zauzme mesto Velike Britanije u EU - Sputnjik Srbija\n06:19 09 Mart 2021\nZelenski: Ukrajina bi mogla da zauzme mesto Velike Britanije u EU\n17:25 22.01.2020 (osveženo 20:45 22.01.2020) Preuzmite kraći link\nPredsednik Ukrajine Vladimir Zelenski rekao je da bi njegova zemlja mogla da zauzme mesto Velike Britanije u Evropskoj uniji, koja bi 31. januara trebalo da napusti savez.\nGovoreći o perspektivi članstva Ukrajine u Evropskoj uniji, Zelenski je na forumu u Davosu izjavio da je, kada jedna zemlja izlazi iz saveza, možda vreme da druga uđe u njega.\n„Pitanje nije u tome kada ćemo mi biti u Evropskoj uniji. Pitanje je kakav će biti status Ukrajine u Evropskoj uniji, kakav će biti odnos prema našoj zemlji — odnos kao prema moćnom, ravnopravnom igraču, kao zemlji koju poštuju, zemlji na koju ne gledaju s visine. Sada je veoma pogodan trenutak, kada znamo: jedna velika zemlja je izašla, možda je došlo vreme da Ukrajina uđe“, rekao je Zelenski.\nVelika Britanija treba da napusti Evropsku uniju 31. januara. Datum je u više navrata odlagan zbog nemogućnosti ratifikovanja sporazuma o uslovima „bregzita“ unutar britanskog Parlamenta.\nParlament Ukrajine je u februaru 2019. godine, na predlog tadašnjeg predsednika Petra Porošenka, usvojio izmene Ustava, kojima se učvršćuje politika zemlje usmerena ka Evropskoj uniji i NATO-u. Evropski komesar za politiku susedstva i proširenje EU Johanes Han je ranije izjavio da je nerealno govoriti o članstvu Ukrajine u Evropskoj uniji u narednim godinama i da Kijev treba da se usredsredi na implementaciju sporazuma o asocijaciji sa EU. Bivši generalni sekretar NATO-a Anders Fog Rasmusen je, takođe, izjavio da je za stupanje u Alijansu potrebno da Ukrajina ispuni niz kriterijuma, za čiju je realizaciju potrebno dosta vremena.\nbregzit, Vladimir Zelenski


Drugi poziv za podnošenje predloga projekata je zatvoren!\nDrugi poziv za podnošenje predloga projekata u sklopu Interreg-IPA programa prekogranične saradnje Mađarska-Srbija je zatvoren 31. januara 2017. godine u 24:00 po srednje evropskom vremenu putem IMIS 2014-2020 aplikacionog modula.\nDrugi poziv za podnošenje predloga projekata generisao je veliko interesovanje, koje se ogleda u 259 podnetih prijava i iznosu potraženih sredstava koji je više od četiri puta veći od iznosa namenjenog Drugom pozivu.\nMeđu podnetim prijavama, 21 prijava se odnosi na Prioritetnu osu 1: Unapređivanje prekograničnih sistema za upravljanje vodama i prevenciju rizika; 8 prijava je vezano za Prioritetnu osu 2: Smanjenje saobraćajnih uskih grla u prekograničnoj saobraćajnoj mreži; 141 prijava je vezano za Prioritetnu osu 3: Stimulisanje saradnje u oblasti turizma i očuvanja kulturnog nasleđa i 89 prijava koje se odnose na Prioritetnu osu 4: Unapređivanje ekonomske konkurentnosti MSP kroz razvoj vođen inovacijama.\nInfografika u prilogu prikazuje statistiku vezanu za Drugi poziv za podnošenje predloga projekata.\nNakon zatvaranja Drugog poziva, obaveza Potencijalnih korisnika je da dostave dokument Certification, koji generiše IMIS 2014-020 do 7. februara 2017. godine – do ponoći ukoliko se dostavi putem preporučene pošte ili kurirske usluge ili do 16:00 po srednje evropskom vremenu u slučaju lične dostave.\nZajednički sekretarijat će obavestiti Potencijalne Vodeće korisnike o rezultatima formalne procene (formal assessment) okvirno u matu 2017. godine*, a dokumentima potrebnim za potpisivanje ugovora okvirno u junu 2017. godine* . U periodu između jula i septembra 2017. godine*, Vodeći korisnici odabranih bi trebalo da potpišu ugovor o subvenciji (Subsidy Contract for Community Funding).\nZa sva pitanja i pojašnjenja Potencijalnim korisnicima su na raspolaganju Zajednički sekretarijat (ZS) i Antena JS.


Kefalonija 2020 Avionom - Letovanje - Hoteli i apartmani\nU skupini Jonskih ostrva u Grčkoj najveće je Kefalonija, koje zauzima površinu nešto veću od 780 km². Glavni grad ovo grčkog ostrva je Argostoli i u njemu živi oko 12 500 ljudi.\nZvanično tek od 2011. godine postoji okrug Kefalonija, a izuzev istoimene opštine, odnosno ostrva, u njegov sastav ulaze i hridi, kao i omanja ostrva koja se nalaze u neposrednoj blizini.\nUkupan broj stanovnika ovog ostrva prelazi nešto više od 36000, a prema popisu koji je izvršen 2001. godine.\nThe Alley Hotel 3\nWhite Rocks 5\nMy Villa Kefalonia\nOsnovne informacije o ostrvu Kefalonija\nAinos je najviša planina na ovom ostrvu i nalazi se na 1 628 m nadmorske visine. Obližnje ostrvo Itaku i Kefaloniju povezuje kanal, čija dužina je oko 8 kilometara.\nPored toga što se stanovnici ovog ostrva bave naravno turizmom, na ostrvu uspevaju i agrumi, kao i vinova loza i masline.\nIako postoje informacije da je još od drugog milenijuma pre naše ere ostrvo Kefalonija bilo naseljeno, osvajači su se kroz istoriju menjali. Osim u sastavu Rimskog, ostrvo je bilo i u sastavu Vizantijskog carstva, a njime su vladali i Turci i Mlečani. Kasnije su ga zauzeli Francuzi, pa Britanci, da bi u sastav Grčke Kefalonija ušla tek 1864. godine nakon oslobođenja.\nNažalost je 1953. godine ovo ostrvo bilo pogođeno razornim zemljotresom, kada je veliki deo stare arhitekture značajno oštećen i u određenoj meri uništen.\nLeto 2020. Kefalonija\nZnačajno je olakšano turistima iz Srbije koje interesuje letovanje 2020. na Kefaloniji, jer postoji redovna čarter linija između Beograda i Argostolija u toku letnje sezone.\nPostoji sasvim dovoljno smeštajnih kapaciteta na ovom Jonskom ostrvu. Ne samo da su u ponudi apartmani na Kefaloniji, već i mnogi hoteli različite kategorizacije. A kada je u pitanju usluga u takvim objektima, pojedini nude polupansionsku uslugu, a zastupljena je i all inclusive usluga u određenim hotelima.\nNaravno da je uvek najbolje iskoristiti first minut Kefalonija ili opciju, koja podrazumeva Kefalonija last minute, pošto su tada cene značajno niže od uobičajenih. Na svu sreću mnoge turističke agencije praktikuju da nude i ove opcije turistima, pa je samo potrebno strpljivo sačekati da takve ponude budu objavljene.\nGde letovati na Kefaloniji?\nSasvim logično su mnogi hoteli i apartmani smešteni u glavnom gradu ili u njegovoj neposrednoj blizini.\nMeđutim, na Kefaloniji postoje i mnoga druga letovališta, a u kojima je smeštaj nešto povoljniji. Tako recimo ukoliko se za letovanje 2020. Kefalonija odlučuju parovi ili porodice, koje imaju malu decu, svakako je preporuka da se opredele za mesto Skala, koje je između ostalog poznato i po izuzetno dugoj peščanoj plaži.\nA treba pomenuti i mesto Lasi, u kome su zastupljeni i hoteli i apartmani, tako da mogu biti zadovoljeni ukusi svih turista. Inače se u ovom mestu nalaze neke od najlepših plaža na ostrvu, kao što su na primer Makri Gialos, Kalamia i Gradakija.\nOdličan izbor je i mesto Argasi, kao i Fanari.\nNe samo da je jedna od najpoznatijih na području Evrope, već i često karakterisana kao najlepša smeštena na ovom ostrvu, a to je sada već čuvena Mirtos plaža.\nJedna od najvećih plaža na ovom ostrvu, koja je prekrivena sitnim peskom se nalazi u letovalištu Skala, te svakako treba pomenuti i plaže Pesada i čuvenu Ksi plažu, koja je specifična po jako dugom ulasku u vodu i po pesku, čija boja je zlatno - narandžaste boje.\nIzuzev mnogobrojnih privatnih kuća, koje nude uslugu apartmanskog smeštaja, tu su i brojni hoteli na Kefaloniji. A u zavisnosti od lokacije i želje turista, može biti korišćena usluga all inclusive ili polupansiona.\nSvakako se radi o smestajnim objektima visoke kategorizacije, te će nesumnjivo svi turisti zaista biti zadovoljni ne samo smeštajem, nego i boravkom na ovom Jonskom ostrvu.\nZanimljivosti o Kefaloniji\nU neposrednoj blizini letovališta Skala se nalaze određene plaže, koje su svojevrsna atrakcija ne samo ovog ostrva, nego i čitave Grčke. Naime, upravo tu turisti mogu da vide jednu od retkih vrsta kornjača, a koja je poznata pod nazivom Kareta kareta.\nFenomen koji je specifičan samo za ovo ostrvo su i takozvane Bogorodičine zmije. Na oko 25 km udaljenosti od Argostolija se nalazi selo Markopulo, u kome se svake godine na dan Uspenja Presvete Bogorodice (15. avgusta) pojavljuju zmije u lokalnoj crkvi. U pitanju su omanje zmije, što je uglavnom dobar znak za stanovnike ostrva. Naime one se nisu pojavile samo dva puta do sada i to kada je ostrvo Kefalonija okupirano i kada je bio veliki zemljotres, tako da se njihova pojava tretira kao dobra predznak.\nManastir Svetog Gerasima i njegova pećina se smatraju obaveznim destinacijama za sve koji odaberu leto 2020. na Kefaloniji da provedu.\nInteresantno je i podzemno jezero Melisani, kao i izlet do obližnjeg ostrva Itake. Često u toku sezone bude organizovan i izlet brodićem do Zakintosa, kao i mogućnost krstarenja istočnom obalom ostrva, s tim da postoji mogućnost posete i Lefkade.\nIzlete na Kefaloniji možete pogledati ovde: PDF.


I.Z.K. , Le Monde\nIzmeđu 2015. i 2018. godine, najmanje 15 ruskih špijuna prošlo je kroz planinsku oblast Gornja Savoja i boravilo u gradićima poput Evijana, Anmasa i Šamonija.\nTri tipa ruskih špijuna\nBritanska, švajcarska, francuska i američka obaveštajna služba otkrile su špijune, sve iz jedinice 29155 ruske vojnoobaveštajne agencije GRU, koje su tu boravili.\nZajednička protivšpijunska istraga identifikovala je špijune, nakon napada u Solsberiju u martu 2018. godine, prenosi "Le Monde".\nFoto: Tiia Monto, CC BY-SA 3.0 / Wikipedia\nAlekander Petrov i Ruslan Boširov, muškarci imenovani kao glavni osumnjičeni za pokušaj ubistva bivšeg ruskog špijuna Sergeja Skripalja, obojica su, kako se navodi, prethodno proveli neko vreme u tom području. List takođe tvrdi da je Sergei Fedotov - još jedan osumnjičeni tajni agent, za koga se navodi da je umešan u napad nervnim agensom novičokom - ostao tamo.\nSkripalj i njegova ćerka Julija nekim čudom su preživeli trovanje u martu 2018. godine. Ali majka troje Don Sturdžes (44) umrla je nakon što su ona i njen dečko pronašli bočicu od parfema u kojoj se nalazilo smrtonosno nervno sredstvo.\nPetrov i Boširov, za koje se veruje da su agenti GRU iz Sibira, rekli su u intervjuu ruskoj državnoj televiziji RT da su oni samo turisti koji su lutali Solsberijem nakon što, zbog snega, nisu uspeli da stignu do Stounhendža. Ali Britanija je insistirala na tome da je te muškarce poslala zvanična Moskva, koja im je uručila „savršene“ alijase i lična dokumenta koja su koristili kako bi dobili vize za Veliku Britaniju.\nPetrov i Boširov su osumnjičeni za trovanje u Salsberiju\nRusija je oštro demantovala ove tvrdnje.\n"Le Monde" je naveo da su među ostalim špijunima koji su boravili u Alpima: Sergei Pavlov, za koga se priča da je povezan sa incidentom u Solsberiju, zatim Evgenij Larin, Tur Nuzirov, Naman Jusupov, Genadij Švec i Aleksandr Kulagin. Obaveštajne službe pregledale su gde su agenti odseli, kupovali i jeli u pokušaju da potvrde da su bili tamo.\n- Najverovatnija hipoteza je da se ona smatra (Gornja Savoja) poslednjom bazom za sve prikrivene operacije koje je u Evropi izvela jedinica 29155 - rekao je jedan neimenovani francuski obaveštajni zvaničnik.\nŠPIJUNSKA AFERA U GRČKOJ Dve osobe uhapšene zbog špijuniranja za Tursku, moguće nove tenzije između Atine i Ankare\nŠvajcarska je zemlja sa najvećom gustinom naseljenosti milionera, visokom gustinom naseljenosti milijardera, a njena ekonomija jedno je od najnaprednijih slobodnih tržišta u svetu. Ipak, ni bogata zemlja kao Švajcarska nije imuna na problem beskućnika.


Konkurs za originalni dramski tekst za mlade - Fenomeni\nKonkurs za originalni dramski tekst za mlade\nAutor/ka: admin January 6, 2014\nASSITEJ Srbija – udruženje za razvoj pozorišta za decu i mlade uz podršku Sterijinog pozorja i Malog pozorišta “Duško Radović” pod pokroviteljstvom Ministarstva kulture i informisanja Republike Srbije, raspisuje Konkurs za originalni dramski tekst za mlade.\nOvoga puta, fokusiraćemo se na CILJNU GRUPU uzrasta od 13 DO 17 GODINA, koja je, smatramo, prilično zapostavljena u pozorišnom životu Srbije, i zato ovim putem stimulišemo profesionalne dramske pisce da se obrate upravo ovoj grupi.\nTEMA konkursa je TABU, to jest svi oni društveni događaji, pojave ili fenomeni koji su proskribovani kao neprimereni i neprihvatljivi među mladima. Naravno, pisci se pozivaju da ovu temu tretiraju što šire i tumače je što otvorenije, omogućavajući sebi maksimalnu kreativnu slobodu.\nPravo učešća imaju samo originalni, neobljavljeni i neizvođeni dramski tekstovi izvorno napisani na srpskom jeziku čiji su autori- autorke građani-građanke Republike Srbije.\nOsnovni kriterijumi prilikom donošenja odluke žirija o pobedniku biće umetnička vrednost, inovativnost na planu forme, relevantnost tema i univerzalne vrednosti u korespondenciji sa mladim gledaocem.\nŽiri u sastavu: Marija Karaklajić, dramska spisateljica i dramaturg, Đurđa Tešić, pozorišna rediteljka i Damjan Kecojević, glumac i član IO\nASSITEJ Srbija doneće odluku o nagradi i saopštiti rezultate konkursa 20. marta 2012. na Svetski dan pozorišta za decu i mlade.\nNagrada se sastoji od novčanog iznosa od 200.000 dinara, prevoda na engleski jezik, štampanja teksta u publikaciji ALMANAH na engleskom jeziku, objavljivanje na sajtu ASSITEJ Srbije na srpskom i engleskom jeziku i javno čitanje u režiji profesionalnog reditelja i izvođenju profesionalnih glumaca na sceni Malog pozorišta Duško Radović u Beogradu.\nTekstovima koji uđu u najuži izbor konkursa ASSITEJ Srbije će dati preporuke za izvođenje i dalju afirmaciju.\nŽiri zadržava pravo da ne proglasi pobednika ukoliko, prema njegovoj jednoglasnoj odluci, ni jedan komad ne bude odgovorio na postavljene tematske, značenjeske i estetske kriterijume na dovoljno visokom nivou.\nKonkurs je otvoren do 28. februara 2014. godine, posle ovog datuma pristigli tekstovi nemaju pravo učešća.\nŠtampane nepotpisane tekstove u 3 primerka, označene šifrom i CD sa kopijom nepotpisanog teksta u pdf formatu i označen šifrom, treba dostaviti poštanskim putem. U velikoj koverti sa tekstovima poslati zatvorenu kovertu sa rešenjem šifre: naslov teksta, ime autora, adresa, telefonski i elektronski kontakti.\nTekstovi i CD prispeli na konkurs se ne vraćaju.\nudruženje za razvoj pozorišta za decu i mlade\nTrg Republike 3, sprat I\nCilj uspostavljanja nagrade za najbolji dramski tekst za decu i mlade je uticaj na rаzvoj srpske drаmske literаture zа pozorište za mlаdu publiku.\nKonkurs za originalni dramski tekst ASSITEJ Srbije je bijenalnog karaketra, prvi konkurs objavljen je 2011. godine kao deo dugoročnog razvojnog projekta promocije i аfirmаcije domаćeg drаmskog stvаrаlаštvа zа decu i mlаde u okviru kojeg je od 2008. godine do sada realizovano niz programa i projekata podrške novim generacijama dramskih pisaca i spisateljica.\nViše na sajtu www.assitejsrbija.org.rs\nassitej dramski tekst konkurs mladi\nKonkursi\tKonkurs za 2. Internacionalni salon grafike u Kral…\nKonkursi\tKonkurs za zbornik ,,Rukopisi 37”


Sarajevo tera Srpsku da na nezakonit način stavlja van snage nezakonite odluke - Sputnjik Srbija\n03:18 06 Maj 2021\nSarajevo tera Srpsku da na nezakonit način stavlja van snage nezakonite odluke\n18:05 01.08.2019 (osveženo 19:44 01.08.2019) Preuzmite kraći link\nPrestanak uplaćivanja poreza u zajedničku kasu i poništavanje svih odluka visokog predstavnika štetnih po Srpsku dve su mere koje je Milorad Dodik najavio ukoliko se SDA odluči da uđe u savez sa političkim snagama koje u RS predstavljaju opoziciju. Šta srpski član Predsedništva BiH želi da postigne najavljenim potezima i da li su te mere ostvarive.\nJoš od oktobarskih izbora, na kojima je u Republici Srpskoj pobedila koalicija okupljena oko Milorada Dodika i njegovog SNSD-a, traje natezanje političkih faktora u BiH oko formiranja saveta ministara. Bošnjačke stranke pred srpsku stranu postavljaju uslov prihvatanja puta u NATO (MAP) za formiranje Saveta ministara, što je za RS neprihvatljivo, s obzirom na Deklaraciju o vojnoj neutralnosti.\nKandidat za predsedavajućeg Saveta ministara ovog puta mora da dođe iz redova srpskog naroda. Zoran Tegeltija, kandidat pobednika na izborima u RS, neprihvatljiv je za SDA, koja želi kandidata iz opozicionog SDS-a. Predsednik SDS-a Mirko Šarović nedavno se samoproglasio za kandidata za predsedavajućeg Saveta ministara BiH.\nOdgovor na pravno nasilje\nZa mere koje Dodik navodi da će uvesti teško je naći ustavni ili zakonski osnov, kaže nekadašnji sudija Ustavnog suda BiH Krstan Simić, ali on podseća da nije bilo ni zakonskog osnova za odluke visokog predstavnika.\n„Aneks 10 Dejtonskog sporazuma je pogrešno tumačen kad je visoki predstavnik donosio odluke, tako da smo sada suočeni sa pravnim apsurdom — da moraju da se na nezakonit, neustavan način, protivan konceptu države BiH stave van snage odluke koje su takođe nezakonito i bez ustavnog osnova, pa čak i bez osnova u Dejtonskom sporazumu nametnute i primenjuju se na teritoriji BiH“, kaže Simić.\nSrna / Miro Pejić\nSlična je situacija sa najavljenim prestankom uplaćivanja poreza. Jer su, na primer, i osnivanje Suda i Tužilaštva BiH, kao i mnoge druge odluke bile neutemeljene u pravu i dugi niz godina bile indikator nezadovoljstva u RS, pa sad sledi reakcija.\n„Nadam se da će razum prevladati, pre svega na strani partija iz Federacije oko formiranja vlasti, i da nećemo doći u situaciju koja bi izazvala veliku krizu koja bi zahvatila BiH i koja bi se apsolutno odrazila i na stanje u regionu i na njegovu bezbednost. To nikome nije u interesu, a ne bi bilo u interesu ni međunarodnoj zajednici, već bi i ona trebalo da utiče da se ispoštuje volja biračkog tela u RS, koja je ipak dala poverenje koaliciji oko Milorada Dodika“, smatra Simić.\nŠta je od najavljenih mera ostvarivo, a šta Milorad Dodik zapravo želi, analizira nam i politički analitičar Cvijetin Milivojević:\n„Mislim da u ovoj fazi Dodikov cilj jeste da natera, pre svega, predstavnike SDA, odnosno Bakira Izetbegovića, da u formiranju centralnih organa vlasti ovaj put ispoštuju volju srpskog naroda, građana RS, a nesporni pobednik na tim izborima bila je koalicija oko SNSD-a Milorada Dodika. Paradoksalno je da, uprkos tome što je potpuno jasno ko su pobednici unutar bošnjačkog naroda, ko su pobednici unutar hrvatskog i unutar srpskog naroda, samo zahvaljujući Izetbegovićevoj opstrukciji mi ni dan-danas nemamo Savet ministara BiH“.\nKada govori o ostvarivosti najavljenih mera, Milivojević naglašava da se odnos snaga unutar Veća za primenu mira promenio — Rusija se drugačije odnosi prema pitanjima unutar BiH od zemalja zapadne Evrope i SAD, za koje srpski narod predstavlja remetilački faktor, dok Turska ima paternalistički odnos prema Bošnjacima.\nMogu li se promeniti odluke visokog predstavnika\nNaš sagovornik konstatuje da je izvodljivo poništiti odluke visokih predstavnika, ali da sve poteze treba meriti ciljem — da li želite da time uđete u proces razdruživanja ili ne.\n„Ja ne mislim da u ovom trenutku rukovodstvo RS želi da uđe u proces razdruživanja. Mislim da, pre svega, želi ono što je po mom mišljenju i prirodno, a to je da vrati ono što jesu izvorne nadležnosti RS prema Dejtonskom sporazumu, odnosno prema Ustavu, koji je jedan od aneksa tog sporazuma“, kaže Milivojević.\nVisoki predstavnik za Bosnu i Hercegovinu Valentin Incko\nRepublici Srpskoj oduzeto je oko 70 nadležnosti, među njima i neke veoma ozbiljne — RS je pre odluka visokih predstavnika imala i vojsku, spoljnu i fiskalnu politiku. Ono što Dodik želi, prema Milivojevićevom tumačenju, jeste vraćanje na stanje pre nego što su predstavnici imaginarne međunarodne zajednice počeli da odlučuju umesto konstitutivnih naroda BiH.\nodluke, porezi, mere, Bakir Izetbegović, SNSD, Republika Srpska, Bosna i Hercegovina


Faktor | Dobit Telekom Srpske u trećem kvartalu 63,39 miliona KM\nU trećem kvartalu 2019. povećani prihodi i dobit\nDobit Telekom Srpske u trećem kvartalu 63,39 miliona KM\n01.11.2019. / 17:58\nNeto dobit Telekom Srpske u trećem tromjesečju ove godine porasla je čak 43 posto u odnosu na isti period prošle godine kada je iznosila 44,32 miliona KM, navedeno je u finansijskom izvještaju ove kompanije, čiji je većinski vlasnik Telekom Srbije\nKompanija Telekom Srpske a.d. Banja Luka je u trećem kvartalu 2019. povećala prihode i dobit, pa je zaključno sa septembrom ove godine poslovala sa neto zaradom od blizu 63,39 miliona maraka, saznaje poslovni portal Profitiraj.ba.\nNeto dobit Telekom Srpske u trećem tromjesečju ove godine porasla je čak 43 posto u odnosu na isti period prošle godine kada je iznosila 44,32 miliona KM, navedeno je u finansijskom izvještaju ove kompanije, čiji je većinski vlasnik Telekom Srbije.\nUkupni prihodi Telekom Srpske zaključno sa septembrom 2019. iznosili su oko 387,40 miliona KM i veći su za 14 posto u odnosu na isti period lani kada su iznosili oko 339,87 miliona KM. Istovremeno, za 10 posto porasli su i rashodi Telekom Srpske, na blizu 320,37 miliona KM sa 291,01 milion KM iz trećeg kvartala prošle godine.\nPoslovna aktiva Telekom Srpske na kraju trećeg kvartala 2019. iznosila je nešto više od 1,18 milijardi KM i za 21,7 posto je veća u odnosu na 973,57 miliona KM s kraja 2018. godine.\nU tom periodu povećan je i kapital kompanije za 3,8 posto, na 686,65 miliona KM sa 661,71 milion KM koliko je iznosio na kraju 2018. godine.\nU Telekomu Srpske je na kraju trećeg ovogodišnjeg kvartala bilo 2.491 uposlenih što je za 246 radnika više nego godinu ranije.\nTelekom Srpskeposlovanje u 2019\nOd dobiti Telekoma Srpske, Telekomu Srbije bit će uplaćeno 31,3 miliona KM\nNeto gubitak Energoinvesta 6,97 miliona maraka\nVrijedan 1,5 milijardi KM: Počeli pripremni radovi na izgradnji Bloka 7 TE Tuzla


Dr Višnja Pađen | Klinika za neurologiju\nVišnja Padjen je 2007. godine diplomirala na Medicinskom fakultetu, Univerziteta u Beogradu. Na istom fakultetu je u martu 2010. godine odbranila završni akademski specijalistički rad: „Moždana smrt: dijagnostički kriterijumi i transplantacija“, a u maju 2014. godine i doktorsku disertaciju: „Akutni ishemijski moždani udar kod bolesnika sa atrijalnom fibrilacijom: kliničke karakteristike i ishod“. U junu 2015. godine je na City College, Unverzitet u Šefildu (Velika Britanija) završila MBA program sa disertacijom: „Upravljanje promenama primarne prevencije cerebrovaskularnih bolesti iz perspektive zdravstvenih radnika u Beogradu, Srbija“. Od oktobra 2009. do novembra 2011. radila je kao naučni saradnik u okviru projekata Ministarstva za nauku i tehnologiju Republike Srbije pri Medicinskom fakultetu Univerziteta u Beogradu i Klinici za neurologiju KCS. Od novembra 2011. zaposlena je na Klinici na neurologiju KCS, na Odeljenju urgentne neurologije. Specijalizaciju je zavrsila u januaru 2018.godine.\n2010. godine boravila kao stipendista francuske vlade za naučno usavršavanje, u Francuskoj u Univerzitetskoj bolnici „Roger Salengro“ u Lilu, na odeljenju Urgentne i cerebrovaskularne neurologije u trajanju od 3 meseca.\nU septembru 2012. ponovo boravila u Francuskoj u Univerzitetskoj bolnici „Roger Salengro“ u Lilu, u cilju izrade doktorske disertacije.\ncerebrovaskularne bolesti, moždani udar, terapija moždanog udara, atrijalna fibrilacija, neurointenzivna nega\nDobitnik prve nagrade na IV simpozijumu o cerebrovaskularnim bolestima/Internacionalni sastanak “Trends in neurosonology“ održanom u Beogradu za rad: „ Intravenska tromboliza kod akutnih ishemijskih moždanih udara uzrokovanih atrijalnom fibrilacijom – SETIS studija“\nUdruženje mladih neurologa Srbije (predsednik odbora za domaće odnose)


Kosovo član i Evropske atletske federacije | KoSSev\nKosovo član i Evropske atletske federacije\nPetak 16. oktobar 2015, 17:07\nAtletski savez Kosova primljen je danas u Evropsku atletsku federaciju (EAF), saopšteno je na Twitter nalogu ove organizacije. Ova odluka je donešena na evropskom atletskom kongresu koji se od 16. do 18. oktobra održava u Švajcarskoj, u Lozani.\n"Na Evropskom atletskom kongresu Kosovo je prihvaćeno kao pedeset i prva članica federacije," navedeno je na Twitter nalogu Evropske atletske federacije.\n"Čestitam svim atletama, ljubiteljima 'kraljice' sportova i ljubiteljima sporta u našoj zemlji povodom učlanjenja Republike Kosovo u Evropsku atletsku federaciju," poručio je kosovski ministar spoljnih poslova, Hašim Tači, na svom Fejsbuk profilu.\nPodsetimo, Atletski savez Kosova je 19. avgusta, podrškom 187 država članica ovog saveza, postao punopravni član Međunarodne atletske federacije (IAAF).\nDvadeset međunarodnih i evropskih saveza + MOK\nKosovo, posle jednoglasne odluke svih učesnika Međunarodnog olimpijskog komiteta (MOK) u Monaku je postalo i punopravni član ove najviše svetske sportske organizacije, i po prvi put će učestvovati na Olimpijskim igrama u Riju 2016. godine i to pod svojom zastavom, a nedavno, u junu, je učestvovalo i u evropskim igrama u Bakuu iako ni Brazil, ni Azerbejdžan do sada nisu priznali Kosovo.


Kulturna stanica Eđšeg, od ponedeljka, 15. novembra, odvešće posetioce na putovanje sve do 14. veka, kroz interesantan prikaz srpske istorije, na drugačiji način. Izložba „Slike iz istorije srpskog naroda“, autora Damira Savića, koja će biti otvorena u 20 časova, u velikoj sali velelepnog zdanja, kakvа je Kulturna stanica Eđšeg, daće potpuno novo umetničko ruho.\nIz bogate istorije srpskog naroda, autor u okviru 20 slika – ulja na platnu, izdvaja bitne momente koji su do danas bili vrlo malo zastupljeni u srpskom slikarstvu. Pored slika, ova izložba će obuhvatiti i kostime koji će prikazati stil iz 14. veka.\nNamera autora-slikara Damira Savića je da predstavi kroz svoj umetnički i kreativni izraz vinčansku kulturu, neke od rimskih imperatora rođenih na prostoru današnje Srbije, kao što je Probus, koji je doneo vinovu lozu na Frušku Goru, zatim dolazak Cara Konstantina Velikog u Sirmijum, pobedu Princa Eugena Savojskog 1716. godine između Sremskih Karlovaca i Petrovaradina u kojoj su Srbi dali odlučujući doprinos.\nOva izložba je početak dugoročnog projekta koji bi trebalo da se dodatno razvija i menja svoj sadržaj, kvantitet i kvalitet, a za koji je predlog dao dr Žarko Dimić, istoričar i direktor Arhiva SANU u Sremskim Karlovcima.\nIzložba će u Kulturnoj stanici Eđšeg biti otvorena do 27. novembra 2021. godine. Izložba će moći da se pogleda svakim radnim danom, kao i za vreme vikenda od 10 do 18 časova.\nSve informacije o događajima u kulturnim stanicama možete pronaći na zvaničnom sajtu kulturnestanice.rs\nOrganizatori mole sve posetioce da se, radi očuvanja zdravlja i lepšeg i kvalitetnijeg uživanja u kulturnim sadržajima, pridržavaju svih mera. Posetioci su u obavezi da nose zaštitne maske na svim događajima. Organizator zadržava pravo izmene održavanja programa i formata događaja ili odlaganja u slučaju promene epidemioloških mera.


Niskogradnja: U toku je jesenje čiščenje grada i krpljenje udarnih rupa u Palanci\nOve poslove Niskogradnja obavlja na osnovu ugovora sa lokalnom samoupravom\nNa osnovu Ugovora sa Skupštinom opštine Smederevska Palanka, preduzeće „Niskogradnja“ tokom godine obavlja poslove održavanja zelenih i javnih površina, a sada su aktuelne aktivnosti koje podrazumevaju jesenje čišćenje grada.\nPrema rečima Svetlane Milić, rukovodica higijene i zelenila u "Niskogradnji", u ovom periodu godine ekipe preduzeća imaju povećan obim posla. Trenutno se obavljaju aktivnosti u sklopu kojih je sređivanje parkova i drvoreda u ulicama obuhvaćenim programom preduzeća, grabuljanje travnjaka, čišćenje staza, košenje ali i sakupljanje papira.\nEkipe ovog preduzeća su angažovane na jesenjem uređivanju u ul. Prvog srpskog ustanka ali i redovnom, nedeljnom održavanju trotoara, rekla je Svetlana Milić.\nOna je istakla da "Niskogradnja" više ne održava higijenu ulica, na osnovu dopisa od strane investitora prema kojem je ovom preduzeću smanjen obim poslova. Inače, poslove sređivanja javnih i zelenih površina u gradu, Niskogradnja obavlja od 1. aprila do 15. novembra, kada počinje rad zimske službe.\nPored ovih aktivnosti, preduzeće "Niskogradnja" je angažovano i na održavanju ulica i krpljenju udarnih rupa koje spadaju u nadleženost opštine Smederevska Palanka. Do sada su u Zmaj Jovinoj ulici, zatim u Bregalničkoj i u ul. Trga heroja asfaltirane rupe koje su nastale zbog intervencije ekipa Vodovoda nakon pucanja cevi.


"Novak je kao superkompjuter" - BIGportal.ba\n17 Juna, 2021 17 Juna, 2021 0105\nNovak Đoković je nedavnim trijumfom na Rolan Garosu skrenuo pažnju svetske javnosti i na svoju igru na najsporijoj podlozi, šljaci.\nPosle drugog trijumfa u karijeru u Parizu, svetski broj jedan se polako sprema za Vimbldon, ali teniski stručnjaci i dalje analiziraju kako je došao do velikog uspeha.\n“Pre mnogo godina pričao sam sa Fabrisom Santoroom i on mi je rekao, ako hoćeš da budeš dobar defanzivac, ne gledaj lopticu, već samo protivnika, gde stoji, njegovu rotaciju ramena, to će ti reći gde će odigrati lopticu. Osećam da Novak radi to isto, ne gleda samo lopticu, već stav protivnika. To je kao matematika“, kaže Šveđanin.\n“Razmišlja, koji je procenat da će odigrati dijagonalu, koji da će odigrati po paraleli i onda, kombinuje sve te činjenice i informacije. On je kao superkompjuter, može da se prilagodi veoma brzo i super rano odigra u pravom smeru“, zaključio je Zverev.


Zdravlje Archives - Stranica 4 od 4 - Srbobran Danas\nRano otkrivanje karcinoma spašava život\n07. maja 2018.\nOd: 09.05.2018 do 01.01.1970\nOd srede 9. maja, Dom zdravlja "Dr Đorđe Bastić" započeće opsežnu akciju skrining pregleda na karcinom grlića materice, čime se povećavaju šanse za uspešnije lečenje kod rano otkrivenih maligniteta. Svakoj ženi koja…\nBesplatna provera krvnog pritiska i šećera\nOd: 26.03.2018 do 30.03.2018\nSrbobranski Dom zdravlja "Dr Đorđe Bastić" i Udruženje za borbu protiv šećerne bolesti "Plavi krug" organizovaće tokom sledeće radne nedelje besplatne preventivne preglede nivoa šećera u krvi i krvnog pritiska. Ova…\nCrveni krst: Akcija davanja krvi\nOd: 08.03.2018 do 08.03.2018\nU četvrtak 8. marta Crveni krst Srbobrana organizovaće dobrovoljnu akciju davanja krvi. Od 08:00 do 12:00 časova u sali Malog pozorišta svi zainteresovani mogu doći i učiniti gest humanosti.\n04. aprila 2017.\nOd: 06.04.2017 do 06.04.2017\nCrveni krst opštine Srbobran organizuje vanrednu akciju dobrovoljnog davanja krvi namenjenu ženama. 6. aprila 2017. godine od 8 do 12 časova u sali Malog Pozorišta Na ovu akciju naravno mogu doći i…\nTribina-Zagađenje Velikog bačkog kanala, Galerija Doma kulture\nOd: 22.03.2017 do 22.03.2017\nŠirom sveta se već 25 godina obeležava 22. mart, Svetski dan zaštite voda. Rezolucijom Generalne skupštine Ujedinjenih nacija na ovaj dan ističe se problem zloupotrebe, uništavanja i zagađenja površinskih i…\nPredavanje o prevenciji raka grlića materice 10. marta\nOd: 10.03.2017 do 10.03.2017\nPredavanje koje je bilo planirano za 07.03.2017. godine, koje Dom zdravlja "Dr Đorđe Bastić" Srbobran organizuje na temu " Prevencija raka grlića materice " biće održano u Velikoj sali Skupštine…\n10. jula 2020., 18:42


CNN: Ðoković nije popularan kao Federer i Nadal, ali... | Ekspres.net\nCNN: Ðoković nije popularan kao Federer i Nadal, ali...\nAmerički CNN detaljno je analizirao veliku pobedu Novaka Ðokovića nad Rodžerom Federerom za trofej Vimbldona i u izveštaju napisao da srpski as možda neće biti popularan i voljen kod navijača kao Švajcarac i Rafael Nadal, ali ih redovno pobeđuje na najvažnijim turnirima.\nU finalu u Londonu, opisanom kao istorijskom i veoma uzbudljivom zbog trajanja od skoro pet sati, ČN u prvi plan stavio je i Ðokovićevu proslavu titule, sada već tradicionalnu, jedenje trave.\nPovezane vesti - ĐOKOVIĆ JE ŠAMPION VIMBLDONA: Šesnaesta Grend slem titula\n"Ðoković je spasao dve meč lopte i pobedio uvek popularnog Švajcarca u najdužem finalu u istoriji Vimbldona", navodi se u početku teksta.\nVažan prostor dobila je i činjenica da je svetski broj jedan došao do brojke od 16 Grend slem titula i približio se rekordu Federera od 20, dok Nadal ima 18, a CNN Ðokovića vidi kao prvog favorita na US Openu.\n"Sledeće godine moglo bi da dođe do promena, pogotovo ako Ðoković osvoji US Open, gde će, kako stvari stoje, biti prvi favorit", piše u tekstvu, uz podsećanje da Ðoković ima 32 godine i pet manje od Federera.\nIstiče se i podatak da je Ðoković poslednji put poražen od Federera na Grend slemu čak pre sedam godina, u polufinalu Vimbldona, a od Nadala 2013. ako se izuzme Rolan Garos na kome je Španac dominantan.\n"Možda nije popularan kao Federer ili Nadal i ne dobija toliko ljubavi od navijača, što iritira Ðokovića, ali ih redovno pobeđuje na turnirima "koji se računaju", zaključuju iz CNN-a.


Televizija Kanal9 - Dan opštine Rekovac\nDan opštine Rekovac\nPrestonica levačkog kraja, Rekovac, svečano je obeležio dan opštine i 71. godišnjicu od oslobođenja od okupatora u Drugom svetskom ratu.\nUz dodelu najviših opštinskih priznanja najzaslužnijim pojedincima i organizacijama, na svečanoj sednici najavljene su i nove investicije u levačkom kraju.\nDan opštine bio je prilika da se sumiraju rezultati ostvareni u 2015-toj i najave kapitalne investicije za narednu godinu. Predsednik opštine Rekovac, Predrag Đorđević je na svečanosti rekao da je lokalna samouprava, profesionalnim i odgovornim radom i domaćinskim rukovođenjem, uspela da postavi čvrste temelje sigurnog i dinamičnog razvoja ove opštine. Prema njegovim rečima, ulaganjima u rekonstrukciju i poljoprivredu, izgradnju putne infrastrukture, vodosnabdevanje, kultutru i sport, opštinska adminstracija nastoji da Rekovac postane ekonomski razvijena i turistički poželjna destinacija.\nU prethodnih godinu dana završeni su značajni infratsrukturni projekti, investicije u školstvo i zdravstvo. Prioritet je, naglašava Đorđević, sistem za vodosnabdevanje kojim će veliki problem početi sistemski da se rešava posle gotovo 40 godina.\nU rekonstrukciju regionalnih putnih pravaca u dužini od gotovo osam kilometara uloženo je više od 110 miliona dinara. U toku je adaptacija tri školska objekta, dok je izgradnja fiskulturne sale investicija vredna 250 hiljada evra. Na 71. godišnjicu oslobođenja Levča, položeni su venci kraj spomenika borcima oslobodilačkih ratova. Svečanoj sendnici prethodio je obilazak radova na izgradnji kuhinjskog bloka u dvorištu internata srednje Poljoprivredno-veterinarske škole i studentskig doma visoko poljoprivredno-prehrambene škole, ali i novoizgrađenog objekta toplane u Rekovcu, čija je izgradnja koštala 12 miliona dinara.


BH Telecom želi da Premijer liga BiH nosi njegovo ime – Informer\nBH Telecom želi da Premijer liga BiH nosi njegovo ime\nPremijer liga Bosne i Hercegovine u fudbalu, čini se postala je sve zanimljivija potencijalnim sponzorima. Nakon što je legendarni Ivica Osim nedavno u Mostaru sa visokim dužnosnicima Eroneta razgovarao o mogućnosti da elitno takmičenje naše zemlje nosi naziv po ovom operateru, pojavili su se i drugi interesanti.\nRiječ je o konkretno o BH Telecomu, koji je također spreman da uloži dodatna finansijska sredstva u naš fudbal (BH Telecom je sponzor N/FS BiH).\nPredstavnici ove kompanije potvrdili su to i na jučerašnjem sastanku sa Osimom. O tome se razgovaralo i na današnjoj sjednici Komiteta za normalizaciju N/FSBiH koji je održan u Sarajevu.\n„Istina je da je BH Telecom zainteresovan za sponzorisanje lige, kao i Eronet. Sa predstavnicima ovih kompanija razgovore je obavio Osim, ali još uvijek ništa nije odlučeno. Možda se ubrzo pojavi i neko treći“, potvrdila nam je Slavica Pecikoza, portparol N/FS BiH.\nOvo je još jedan dokaz da je fudbal postao sve interesantniji sponzorima u našoj zemlji, jer se proteklih godina niko nije javljao na konkurse vezane za sponzorstvo naše elite. Savez će odbrati ponudu koja finansijski bude najpovoljnija, a konačna odluka bit će donesena prije starta Premijer lige BiH koji je zakazan za 6. avgust.


"Slobodna republika": Vlast mladima šalje poruku - Diplomiraj pa emigriraj - eTrafika\n“Slobodna republika”: Vlast mladima šalje poruku – Diplomiraj pa emigriraj\n14/05/2014 3 min za čitanje\nPredstavnici Udruženja građana „Slobodna Republika iznijeli su na današnoj pres konferenciji „alarmantnu“ situaciju u pogledu velike nezaposlenosti mladih i njihovog odlaska iz RS. Smatraju da je glavni krivac ovakvom stanju sve prisutnije stranačko zapošljavanje gdje prolaze podobni a ne sposobni.\nPredsjednik UG „Slobodna republika“, Nikola Dronjak, istakao je da su nezaposlenost mladih i njihov odlazak iz države kao posljedica takvog stanja trenutno najveći neprijatelji Republike Srpske. Istakao da je stranačko zapošljavanje najizraženije u preduzećima koja nabolje posluju a kao primjere takvih preduzeća naveo je Elektroprivredu RS, Poresku uprava, Fond zdravstva, Šume Srpske. Dronjak je najavio da će u narednom periodu vršiti monitoring nad svim javnim konkursima kako na republičkom tako i na opštinskim novoima kako bi javnost bila upoznata sa svim nepravilnostima koje se tu dešavaju.\n„Želimo da upozorimo javnost RS da ako se ovakav trend nastavi za 10–15 godina Republika Srpska postaće zemlja staraca bez omladine. Zato pozivamo sve mlade ljude u RS da nam se pridruže i da zajedno, sa konkrentnim prijedlozima i ciljevima nastupimo prema ovoj i budućoj vlasti, i da kreiramo jasne politike koje će imati za cilj zadržavanje mladih ljudi u RS i borbu protiv nezaposlenosti“, kazao je Dronjak.\nGeneralni sekretak UG „Slobodna republika“, Gordan Balaban, kaže da je najveći problem u RS taj što smo zarobljeni viškom podobnih a manjkom sposobnih kao i viškom diploma a manjkom znanja. Znanje koje imamo, dodaje Balaban, iz godine u godinu odlazi u inostranstvo u namjeri da se ovdje nikad ne vrati.\n„Jedan od razloga ovakve situacije je sve veća prisutnost stranačkog zapošljavanja koje je naročito izraženo na republičkom novou, ali i u nekim lokalnim zajednicama gdje je opozicija sada na vlasti. Ukoliko se ovakav trend nastavi imaćemo problem da niko više neće biti zainteresovan za ulaganje u ovo područje“, smatra Balaban.\nČlan „Slobodne republike“ iz Vlasenice, Marko Đurić, kaže da se zbog nezaposlenost mladi sve teže odlučuju da zaključe brak i formiraju porodice i imaju potomstvo, kao da je upravo nezaposlenost uzrok mnogih devijantnih ponašanja kod mladih.\n„Mnogi privredni subjekti padaju u ambis zbog nestručnog vođenja kadra sa kupljenim diplomama, dok nam obrazovana omladina odlazi uz države. Danas je jedina korist od diplome da bi se dobila studentska viza i radna dozvola u inostranstvu, a time nam vlast šalje jasnu poruku „Diplomiraj pa emigriraj“.\nPrema nekim istraživanjima čak 75% mladih iz RS želi da napusti državu. Razlozi su uglavnom nepravda prilikom konkursa i nemogućnost zaposlenja.\nNikola Dronjakslobodna republikaSonja Terzić


Vučić otkrio šta je poručio Lajčaku\nPREDSEDNIK Srbije Aleksandar Vučić nalazi se u kasarni u Raškoj,gde se sastaje sa vojnim vrhom i Srbima sa Kosova i Metohije, povodom upada specijalaca lažne države Kosovo na sever pokrajine i pucnjave po našem narodu.\nPredsednik je tokom svog obraćanja prisutnima otkrio detalje svog razgovora sa Miroslavom Lajčakom. Pozvao sam Lajčaka i rekao sam mu:\n- Zauzdajte ih, ili ćemo ih mi zauzdati - otkrio je predsednik.\n- Radimo na tome - rekao je on, i onda su ih naterali da ih povuku.\n- Ipak, i za ovo danas prema našim informacijama imali su podršku barem jedne države - dodao je predsednik.\n- Neke zapadne sile požuruju Albance jer imaju želju da se sve uruši i destabilizuje - rekao je Vučić.\nAleksandar Vučić Miroslav Lajčak Kosovo i Metohija napad na Srbe Kosovska Mitrovica Raška Srbi na Kosovu Zvečan Vučić u Raški


Kanje pod policijskom istragom - šta se dogodilo ispred kluba? - BIGportal.ba\n14 Januara, 2022 14 Januara, 2022 094\nKanje Vest je trenutno pod policijskom istragom, potvrdio je njegov predstavnik za medije za “Page Six”. Pevač se navodno u četvrtak u tri sata ujutro posvađao s obožavaocem koji mu je tražio autogram ispred kluba.\nNavodi se da je Vest rukom udario obožavaoca koji je potom pao na zemlju. Iz policijske uprave u Los Anđelesu nisu otkrivali nikakve druge detalje, samo su potvrdili istragu. Reper nije bio na mestu događaja kada je policija stigla.\nKanje je ranije te večeri bio u izlasku sa devojkom Džulijom Foks, a potom se sam odvezao do kluba.\nTMZ je u međuvremenu dobio video na kome se vidi čovek koji leži na ulici, dok Kanje u pozadini viče na ljude koji su najverovatnije njegovi saradnici.\nU jednom trenutku na snimku se čuje Kanje koji glasno izgovara: “Skloni se od mene”, dok žena pored, za koju je portalu rečeno da mu je rođaka, pokušava da ga smiri.\nNavodno je Kanje zamolio prisutne da ga ne fotografišu, a nakon što mu je fan odgovorio: “U redu je, svi imamo porodične probleme”, reper ga je navodno dva puta udario.\nIstorijska noć za Džimija Batlera\nBBC: Mančester junajted je smeće – stiglo izvinjenje


Negativni komentari o sporazumu s NATO preuranjeni\nPredsednik Srbije Tomislav Nikolić izjavio je danas da je preuranjeno došlo do negativnih komentara u srpskim i pojedinim ruskim medijima u vezi sa potpisivanjem Sporazuma s NATO, ali i da je reakcija Vlade Rusije bila „veoma izbalansirana i prihvatljiva za Srbiju“. „Rusija je u prvoj izjavi primetila da su to sporazumi kojima se na izvestan način Srbija približava NATO, ali je i rekla da očekuje od Srbije da održi vojnu neutralnost, što ćemo mi sigurno i učiniti. Na tu temu je i premijer Aleksandar Vučić dao izjavu nakon sastanka sa ambasadorom Rusije u Beogradu Aleksandrom Čepurinom“, istakao je Nikolić za portal Sputnjik Srbija.\nOn je kazao da je Srbija do sada potpisala pet sporazuma sa NATO savezom a da je poslednji „namenski“ i prvenstveno se odnosi na uklanjanje ubojnih sredstava iz Remontnog zavoda u Kragujevcu uz pomoć NATO tehnologije.\n„Rusija ima dosta sporazuma sa NATO, a nama je ovo peti i prvenstveno se odnosi na ogromnu količinu ubojnih sredstava u Remontnom zavodu u Kragujevcu koja mi ne smemo da pomerimo jer nemamo tehnologiju. Mi jedva čekamo da oslobodimo Kragujevac opasnosti da se u njemu desi nešto slično onome što se desilo u Paraćinu pre nekoliko godina“, kazao je Nikolić.\nPrema njegovim rečima, pripadnici NATO će na teritoriji Srbije imati ista prava i privilegije koje imaju „sve ambasade u Beogradu“.\n„Mi smo čak i Fijatu dali neke olakšice koje nemaju druge firme u pogledu plaćanja poreza i doprinosa i komunalnih usluga, i to je normalno. Vojna neutralnost ne znači neprijateljstvo prema NATO i mi ne možemo da budemo neprijatelji prema tom savezu, možemo samo da iskoristimo sve mogućnosti koje se u okviru NATO-a pruzaju državama ne-članicama“, naveo je predsednik.\nOn je dodao da u sporazumu koji je nedavno ratifikovala Skupština Srbije „jasno piše“ da Srbija na ovaj način ne ističe kandidaturu za NATO niti da NATO prihvata kandidaturu Srbije.\n„Zato i nema osnova za kritike, ali ovde postoje dve grupe dežurnih kritičara, oni koji su učestvovali u svim dosadašnjim sporazumima sa NATO i oni koji nikada nisu vodili državu i neće je voditi, koji mogu da se junače i koji nisu bili parlamentarni u vreme kada su sklapani ovi sporazumi“, kazao je Nikolić.\nPredsednik Srbije potpisao je juče Zakon o potvrdi Sporazuma Vlade Srbije i NATO o saradnji u oblasti logističke podrške. Nikolić je za Sputnjik rekao i da bi sporazum kojim bi ljudstvo Rusko-srpskog humanitarnog centra u Nišu steklo ista prava i obaveze kao i pripadnici NATO-a na teritoriji Srbije, mogao da bude potpisan tokom posete predsednika Vlade Rusije Dmitrija Medvedeva koja se očekuje u narednih nekoliko meseci.\nNikolić je ocenio da bi potpisivanje takvog sporazuma predstavljalo „dobar balans“ kojim bi praktično bila potvrdjena vojna neutralnost Srbije.\n„Što se tiče centra u Nišu, mi imamo pripremljen taj sporazum u kome su predvidjene sve istovetne obaveze i prava kao što to imamo i sa predstavnicima NATO koji se nadju na teritoriji Srbiji. Taj sporazum nije potpisan prilikom posete predsednika (Vladimira) Putina ali pretpostavljam da će to biti tema i da bi lako moglo da se desi da kruna posete predsednika ruske vlade Medvedeva bude potpisivanje tog sporazuma, ali ja na to ne utičem vec iznosim svoj stav“, kazao je Nikolić. Prema njegovim rečima, centar u Nišu je potreban Srbiji zbog pružanja pomoći prilikom elementarnih nepogoda „od kojih sami ne možemo da se odbranimo“.\nLjubav se zasniva na tri četvrtine radoznalosti. Đakomo Kazanova, italijanski pustolov i pisac\t(1725-1798)\tJoš misli poznatih...\tDa li ste znali


Fočaci osvojili „planinu bogova“\nFOČA – Grupa od 14 planinara iz Foče uspješno se danas popela na Olimp, najveću planinu u Grčkoj, koja se uzdiže 2.918 metara iznad mora. Na završni uspon, iz planinarskog doma koji se nalazi na 2.700 metara nadmorske visine,…\nVIŠEGRAD – U nedjelju, 20. septembra 2015. godine, na planinskom vrhu Mrakovica, u neposrednoj blizini nacionalnog parka „Kozara“, nejljepšeg bisera Krajine, održan je Pojedinačni kup Republike Srpske u orijentaciji. Takmičenje je organizovao Planinarski savez Republike Srpske, a u saradnji…\nFOČA – Sa Gradskog trga u Foči večeras je u pohod na Olimp, najveći vrh Grčke, krenulo 15 članova Planinarskog društva „Zelengora“. Prvobitno je bilo planirano da u osvajanje „planine bogova“ krene 13 planinara, a ekspediciju su u međuvremenu…\nVišegrađani na najvišem vrhu Balkana\nVIŠEGRAD- Članovi Planinarskog društva „Stolac“ iz Višegrada osvojili su Musalu – najviši planinski vrh Balkana na nadmorskoj visini od 2.925 metara. Sekretar Planinarskog društva „Stolac“ Žarko Krsmanović kaže da se Musala nalazi na planini Rila u Bugarskoj, a nakon…\nFOČA – Ekspedicija sa 13 članova Planinarskog društva “Zelengora” iz Foče krenuće u subotu, 19. septembra, u osvajanje Olimpa – planine bogova, vrha visokog 2.918 metara. Ekspediciju na najveću planinu u Grčkoj, a drugu po veličini na Balkanskom poluostrvu,…\nROGATICA – Nakon što su otslušali teoretski dio predavanja u Maloj školi planinarstva, mladi rogatički planinari članovi PD Sjemeć su proteklog vikenda i praktično u prirodi potvrdili da su uspješno savladali osnovne planinarske discipline. U izletištu Paroč održano je…


NOVA Surdulica pokrenula peticiju da ulica ponese ime Ljubiše Božilova, poginulog na Košarama - NOVA stranka\n11.11.2019 Press služba Naslovna, Nova stranka, opozicija, peticija, Surdulica 0\nPovereništvo Nove stranke Surdulica pokrenulo je protekle nedelje peticiju da jedna ulica u tom mestu ponese ime po hrabrom Surduličaninu Ljubiši Božilovu, koji je herojski položio život za Srbiju na karauli Košare 16. aprila 1999. godine.\n— Nova stranka (@NovaStranka) November 10, 2019\nIstakavši da se nijedna lokalna vlast nije setila da porodici poginulog Božilova dodeli čak ni plaketu, NOVA Surdulica naišla je na veliku podršku sugrađana, koji su na glavnom trgu, tokom tri akcije, potpisali peticiju čak 250 puta. Za štandom nam se pridružio i Tomas, brat pokojnog Ljubiše, a zajedno smo poslali poruku da je naša, pre svega građanska dužnost da pamtimo heroje i ne dozvolimo da njihova žrtva bude zaboravljena.\nEkipa Nove stranke iz Surdulice, prevođena poverenikom Milošem Stojanovićem, nastavlja akciju i narednih dana, pozivajući sve ljude dobre volje da nam se pridruže i da zajedničkim snagama predamo peticiju, te budućim generacijama pokažemo da je to minimum poštovanja koje dugujemo svim hrabrim ljudima koji su dali živote braneći otadžbinu.\nPrevious article\tZajedničko saopštenje NOVE Subotica, Narodne stranke i Udruženja građana "Slobodan grad" Next article\tŽivković u Parlamentu: Budžet je ponovo jedna velika prevara


NovaEnergija.net » Između 5.000 kandidata izabrano je ko će puno radno vreme raditi kao Pokemon Go trener! Između 5.000 kandidata izabrano je ko će puno radno vreme raditi kao Pokemon Go trener! – NovaEnergija.net\nThe Pokemon Go posao za koga je konkurs raspisan u Singapuru pronašao je svog kandidata. Kompanija Funzing saopštila je da je 22-godišnja Ivi Lim izabrana za to ulogu, a konkurisalo je 5.000 kandidata.\nIvi Lim je model i DJ, a za ovaj posao dobijaće 1.000$ mesečno za ugovor na tri meseca, a posao joj je da pomogne kompaniji Funzing da organizuje Pokemon Go događaje, da na njima prisustvuje i pokaže ljudima kako se igra igrica.\nNije tačno naznačeno šta je to Ivi izdvojilo od ostalih kandidata, ali po njenom Instagram profilu može se videti da je opsednuta igricom.\nA photo posted by (@ivyveroniquelim) on Aug 13, 2016 at 5:54am PDT\nA photo posted by (@ivyveroniquelim) on Aug 11, 2016 at 8:28pm PDT\nA photo posted by(@ivyveroniquelim) on Aug 9, 2016 at 11:33am PDT\nIvi se na Facebooku zahvalila za dobijanje posla.\nNa mrežama u Singapuru korisnici su komentarisali da je plata mala i da je ispod prosečne za puno radno vreme. Ipak možete proći gore od ovog, s toga da je barmen na Novom Zelandu dao otkaz kako bi igrao Pokemon Go, a nastavnica u Velikoj Britaniji, koja je takođe dala otkaz rekla je da planira da dostigna visok nivo igrice i svoj nalog proda na Ebay.\nIzmeđu 5.000 kandidata izabrano je ko će puno radno vreme raditi kao Pokemon Go trener! was last modified: August 24th, 2016 by Jelena Jovičić\npokemon gopokemon go posaoposaopuno radno vremetoptrener